text:
Page 6 of 8
AGATSIKO KA KABIRI: AL QADIYANIYAH kazwi ku rindi zina rya AHMADIYAT
IMIBEREHO Y'AGATSIKO KA QADIYANIYAH
Al Qadiyaniyah ni kamwe mu dutsiko twayobye kagaragaye mu mpera z'ikinyejana cya 19 .
Uwashinze AL QADIYANIYAH:
Uwashinze AL QADIYANIYAH yitwa GHULAM AHMADI AL MIRIZA yavukiye ahitwa i Qadiyani mu kinyejana cya 19,yakoze mu biro bikuru byari bihagarariye inyungu z'abongereza muri iyo ntara ,akaba yari yarahawe inshingano zo gusenya idini ya Islamu ahindura imyemerere yayo ,yaje gupfa mu mwaka wa 1908.
Impamvu zatumye QADIYANIYAH ikwirakwira:
-
Uruhare n'inkunga bikomeye by'abakoloni
-
Kuba hatarabonetse abamenyi bahagije bakumira iyo ngengabitekerezo
-
Ubumenyi buke kuri benshi mu bayislamu batazi ukuri kwa QADIYANIY n'intego zayo.
-
Kuba ibihugu by'abayislamu byarirengagije Afurika
-
Amashuri menshi yabo yigishwamo iyo myemerere n'inzu z'amasomero y'ibitabo n'ibinyamakuru binyuranye mu bihugu byinshi by'Afrika nka : NIGERIA, GHANA, SIERALEONE, KENYA,UGANDA n'ahandi .
IBYO GHULAM AHMADI AL MIRIZA YIYISE
Uyu mugabo yiyise ibintu byinshi muri byo: A. Yiyise ko ariwe Yesu wasezeranijwe ko azagaruka. B. Yiyise ko ari Intumwa abishimangira agira ati:" Njyewe mfite ubumenyi mpabwa n'Imana, Imana yanyohereje hashize imyaka ijana nyuma y'indi ntumwa kugirango mvugurure Idini kandi murike uburanga bwayo nsenye imisaraba kandi nzimye umuriro w'ubuhakanyi.
KUGARAGAZA IBINYOMA BYA GHULAM AHMADI AL MIRIZA
Nta Muyislam n'umwe n'ubwo yaba afite ubumenyi buke cyane ushobora kwemera ko ibyo uyu mugabo avuga ko ari Intumwa y'Imana ko ari ukuri kabone n'ubwo yakora ibirenze ibyo yavuze abeshya, kubera ko twemera ko Muhamad (Imana imuhe amahoro n'imigisha) ariwe wasozereje Intumwa n'abahanuzi nta yindi Ntumwa izaza nyuma ye, kandi uvuze ko ari Intumwa y'Imana nyuma ya Muhamad (Imana imuhe amahoro n'imigisha) uwo yaba ari umunyabinyoma kandi n'uwabyemera we n'uwo yemeye bose baba bavuguruje Qor'an ntagatifu n'imvugo z'Intumwa y'Imana. Muri Qor'an hari imirongo myinshi igaragaza ko nta Ntumwa izaza nyuma ya Muhamad(Imana imuhe amahoro n'imigisha). Muri yo harimo aho Imana yavuze iti:
" Muhamad ntiyigeze aba umubyeyi w'umwe muri mwe ariko ni Intumwa y'Imana akaba ari nawe wasozereje abahanuzi ".
AL AHZAB: 40
Naho mu mvugo z'Intumwa y'Imana zigaragaza ko ariyo yasozereje Intumwa n'abahanuzi, hari aho yagize ati:" Abana ba Israel bajyaga bayoborwa n'abahanuzi uko intumwa ipfuye hagakurikiraho indi, mu by'ukuri nta muhanuzi uzaza nyuma yanjye ". Ubwo rero dushingiye kuri iyi mvugo yo muri Qor'an n'imvugo z'Intumwa y'Imana bigaragaza ko nta Ntumwa izaza nyuma ya Muhamad (Imana imuhe amahoro n'imigisha) ahubwo uwaza yiyita Intumwa aba abeshya, kandi ibyo byahanuwe n'Intumwa ko mu bihe bya nyuma hazagaragara abantu biyita Intumwa aha yaragize ati:" mu bigeragezo bizabaho mu bihe by'imperuka ni igihe hazaza ababeshyi b'abanyabinyoma bari hafi mirongo itatu 30 buri wese yiyita Intumwa y'Imana.
IMWE MU MYEMERERE Y'ABAQADIYANIY
UKO AL QADIYANIYAH IBONA UMUSOZO W'UBUTUMWA:
== Abaqadiyani bagerageje gukinisha ubwenge bw'abayislamu no kubajijisha babereka ko ubutumwa bwa QADIYANIY butanyuranyije no kuvuga ko Muhamad ariwe wasozereje ubutumwa. Bakoresheje amayeri menshi n'amacenga kugirango babigereho n'ibisobanuro bitari byo, muri byo twavuga:
== Bavuga ko kuba Muhamad (Imana imuhe amahoro n'imigisha) ariwe wasozereje ubutumwa bisobanuye ko ubutumwa buzaza nyuma ye buzakererwa hagashira igihe kirekire butaraza nk'ibinyejana 13 kugirango hagaragare imbaraga n'ubushobozi n'ubuhambare bwa Muhamad (Imana imuhe amahoro n'imigisha).
== basobanura ko kuvuga ko Muhamad (Imana imuhe amahoro n'imigisha) ariwe wasozereje ubutumwa binyuranye n'uburyo abantu bakeneye Intumwa n'abahanuzi mu bihe byose.
== bavuga ko kwemera ko nta yindi Ntumwa izaza nyuma ya Muhamad (Imana imuhe amahoro n'imigisha) harimo gushinja Imana ko ibigega byayo by'ubutumwa byakamye kandi ko Imana itagishoboye kohereza ubutumwa. Ubwo rero kugirango tutita Imana ko yananiwe tugomba kwemera ko QADIYANIY ari Intumwa.
Kugereranya Imana n'ibiremwa byayo bavuga ko Imana isenga, igasiba, igasinzira ikanakanguka.
Guhindura amategeko y'idini bayoroshya mu nyungu z'abakoloni nko gukuraho jihadi no gukora umutambagiro mutagatifu iMakka.
Urupfu rwa GHULAM AHMADI AL MIRIZA washinze QADIYANIY:
mu mwaka wa 1907 habayeho impaka hagati ye n'umumenyi witwa THANAULLAHI ku buryo GHULAMU yasohotsemo arakaye hanyuma abwira Sheikh Thanaullahi ko Imana izica umubeshyi muri bo amubwira ko umunyabinyoma apfa uwo bagiye impaka akiriho kandi ikamuteza icyorezo kizamuhitana. Bigeze mu kwezi kwa 5 umwaka wa 1908 ubusabe bwe bwarakiriwe aterwa n'icyorezo cya KOLERA mu mujyi wa LAHORE muri Pakistan apfira mu musarani yicaye ari kwituma. Umurambo we wahise ujyanwa mu marimbi yari yarise amarimbi y'ijuru. Naho Sheikh THANAULLAHI yabayeho nyuma ye imyaka mirongo ine 40 ahanganye n'ABAQADIYANIY agaragaza ibinyoma byabo. Maze GHULAMU agerwaho n'imvugo yivugiye ubwe ubwo yajyaga impaka n'uwo musheikh aho yagize ati:" Niba mbeshya mpimba nk'uko ubivuga muri buri mvugo yawe, mu by'ukuri jye nzapfa mbere yawe ukiriho, kuko nzi neza ko umwangizi w'umubeshyi ataramba kandi iherezo ry'ibye apfa asuzuguritse afite agahinda kugirango atazashobora kwangiza no kuyobya abagaragu b'Imana,maze agasiga umwanzi we ukomeye ariho)). Uko qadiyani ifatwa muri islamu : Hashingiwe ku myemerere ya qadiyaniy yavuzwe kandi inyuranye neza n'imyemerere isanzwe ya islamu ishingiye kuri Qor'ani n'imigenzo y'Intumwa y'Imana,Qadiyaniy ifatwa ko itari muri islamu.


c: text/html

text:
Ubwo hasozwaga icyumwero cy’Icyunamo cya Jenoside yakorewe Abatutsi, Perezida wa Sena, Bernard Makuza yahumurije Karamaga Thadée wahoze mu ngabo za FAR agahisha umurambo wa Agatha Uwiringiyimana ko ntawe uzigera amukoraho.
Ni umuhango wabereye ku rwibutso rwa Rebero mu Karere ka Kicukiro, aho hari hateraniye imbaga igizwe n’abayobozi bakuru b’igihugu, imiryango y’abahashyinguye ndetse n’abandi banyacyubahiro.
Karamaga avuga ko ubushize ubwo yatangaga ubuhamya bw’uko yahishe umurambo w’uwahoze ari Minisitiri w’Intebe, Uwilingiyimana Agatha, yagaragaje ko hari abantu bamuhamagara bakamubwira amagambo mabi, bamunnyega ko avuga ibyabaye.
Perezida wa Sena yahumurije Karamaga amubwira ko ntacyo azigera aba na rimwe. Yagize ati “Nagira ngo munyemerere mpumurize Tadeyo ko nta mpamvu n’imwe yo kwikandagira ntawe uzagukoraho.”
“Uretse n’ubugabo wagize mu byo wadusobanuriye, waniyemeje guhagarara ku kuri ukavuga ibyo uzi kuko bidufitiye akamaro twese nk’abanyarwanda nk’uko n’abandi banyarwanda b’abanyakuri babikora babikora bagafasha kumenya amateka y’ibyabaye kandi bahagazeho atari ibihimbano atari ibitiriano kuko uko ni ko kuri.”
Karamaga avuga uburyo yanze gushyingura umurambo w’uwahoze ari Minisitiri w’Intebe w’u Rwanda wishwe n’abasirikare ba FAR, yavuze ko yari afite ipeti rya Kaporali mu gihe cya Jenoside, aho yashyinguraga abasirikare babaga bapfuye ndetse no gukorera mu ibarizo rya gisirikare.
Mu ijoro indege ya Habyarimana yarasiwemo, Karamaga ngo yaraye akora amasanduku yo gushyinguramo abari mu ndege. Bukeye ni bwo bamuhaye imirambo ayishyiramo.
Ku itariki ya 8 Mata 1994, ni bwo Majoro Ntihora wayoboraga Batiment Militaire ngo yamuhaye umurambo wa Agatha ngo awushyingure, kandi ngo nibigera saa munani z’amanywa agomba kumumenyesha ko yabikoze.
Agatha Uwilingiyimana yapfuye yishwe n’abasirikari barindaga umukuru w’igihugu mu gitondo cyo kuwa 7 Mata 1994, yicanwa n’umugabo we.
Aho kubahiriza amabwiriza yahawe, yo gushyingura umurambo wa Agatha, Karamaga yahisemo kuwujyana mu buruhukiro bw’ibitaro bya Kanombe ashaka ko wazashyingurwa na FPR mu cyubahiro.
Ni ko byaje kugenda, umurambo yaje kuwandikaho amazina, kugira ngo Inkotanyi nizihagera zizawumenye.
Wa mumajoro wari wamusabye gushyingura uwo murambo ngo yaje kumubaza ko yabikoze amubwira ko yabirangije.
Asobanura ububi bw’abasirikare ba FAR, yavuze ko mbere gato y’itangira rya Jenoside yakorewe Abatutsi, abasirikare bakuru b’ingabo ngo bajyaga mu bigo bitandukanye bategeka abasirikare kuzica Abatutsi ndetse no gukomeza guha imbaraga interahamwe.
Yatanze urugero rw’umunsi umwe mu mwaka wa 1993, aho uwari Umugaba w’ingabo wa FAR, witwaga Gen Nsabimana Deogratias wahimbwaga izina rya Castar, uyu ngo yagiye mu kigo cya Gisirikare cya Kanombe abwira ingabo zageraga ku bihumbi bine zahabaga ko igihe ingabo za FPR zizongera kugira isasu na rimwe zisohora ngo bazahita bahanagura abo bitaga abanzi (Abatutsi).
Kuri Karamaga, icyo ni ikimenyetso simusiga cyerekana ko Jenoside yateguwe kandi yashishikarijwe abantu hakiri kare.
Anavuga Col Bagosora na we yahoraga ashishikariza abasirikare kuzakora Jenoside. Ibi ngo byatumye abasirikare bica abatutsi bari baturiye ikigo cya Gisirikare cya Kanombe, hacukurwa ibyobo babajugunyamo.
Usibye kuba yarahishe umurambo w’uyu mugore wagizwe Intwari y’u Rwanda, Karamaga kandi yarokoye abantu batandukanye, aho ngo yanahunganye na bo muri Repubulika Iharanira Demukarasi ya Kongo.
Mu buhungiro avuga ko yabonye ko abo babanye mu gisirikare bashaka kuzamwica, ahitamo guhunguka, aho ngo yakiriwe na Col Rutabana (ubu ni Amabasaderi w’u Rwanda muri Israel).
Ageze mu Rwanda ngo yafatanyije n’ingabo z’u Rwanda guhangana n’abacengezi bateraga u Rwanda bava muri Kongo.
Kuba atanga ubuhamya, yavuze ko bituma hari abantu bamuhamagara kuri telefoni bamutuka, bakanamutera ubwoba, ibintu avuga ko ntacyo bimutwaye kuko ngo azahora ahagaze ku kuri.
Perezida wa Sena yanasabye abanyepolitiki guhora bazirikana inshingano bafite zo kudatatira politiki nziza iri mu gihugu muri iki gihe, bakarangwa no gushyira imbere ubumwe muri byose.

robotstxt: allowed

filter: keep


text:
KUGERAKURE SIKOGUPFA .
EPISODE 14
Duheruka: umwe warubarinze bwambere jack ahita amwica abwira abandi gushaka poul na peter jack yararakaye arangije avuga cyane yigize nkintare ati mbare 2 mbona poul na peter ahangaha………….. .
. mbare 2 mbona poul na peter hano ubwo jack yavuze ukonguko abagabo bose baranyanyagira bakwiragira hose bashaka poul na peter baribafite ubwoba bwinshi cyaneko boss jack na iranzi babamerera nabi ubwobose baravuze ngo noneho nitubabura jack araduhitana ntago turibuzekumuhag arara imbere ubwo kdi poul na peter niko bataragera kure baracyaraho hafi barimo kuganira bicaye kumuhanda poul agiye kumva yumva umuntu umwe aravuzengo mubashakashake mpaka mubabonye nahubundi nimutababona Jack ntago tumucyira poul na peter bumvise iryojambo baradagarwa bashya ubwoba bwinshi cyane ati noneho turapfuye reba abantu
barikudushaka bose ukuntu bangana ubwo poul na peter bahise bihisha mugahuru kari kegereye amazi nikayira gato babonye abakoziba jack barenze poul na peter barahagurutse batangira kugenda ariko bagenda batazi ahobarimo kwerekeza baragiye bubacyeraho ariko ntago baribazi neza inzira yahobarimo kujya ntanubwo baribazi agace bajyamo poul and peter ntana 4ne nimwe baribafite ntanamafaranga baribafite bageze aho baruha noneho kugenda biranga poul amaguru arabyimba peter nawe biba ukonguko bicara mugahuru kari iruhanderwinzira poul yibukako umuntu wabatorocyesheje yabahaye agapapuro arababwirango baze kugasoma bitonze poul yahise abwira peter ati zanakagapapuro tugasome peter agashatse arakabura poul aramubwira ati mbega amakosa ukoze ubuze agapapuro baduhaye peter yaje gukoramumufuka winyuma agasangamo arangije abwira ngaho gasimenjye ndananiwe poul aragafata aragasomo umva nawe amagambo yari yanditseho .
kuri poul na peter nkunda ndagirango mbamenyeshe ibintu bikurikira ndagirango mbabwirengo muhunge mujye ahantu kure cyane kuko Iranzi na jack barimo kubahiga kdi barabaziza abakobwamukundana teta na mutesi kuko umuhungu wa iranzi clouch akunda cyane teta kdi ashakako ariwe bazabana none papa we aragushakango akwice nako abicemwese jack yashinze umutwe witerabwoba wo kwica no gushimuta wokwiba ariwombamo nanjye ubu jack and iranzi ninyamanswa ntambabazi bagira mutazagaruka bacyiriho kuko mwebwe ngazabahigampaka abishe arakomeza ati njye nagiye mumutwe wa iranzi na jack kugirango nihorere ibyo bankoreye nanjye ntambabazi nzabagirira arakomeza arababwirango sinasoza ntabibwiye birashobokako tutazongera guhura narimwe ariko nendagambabwireko ndi Karori wagiye mumutwe twa iranzi na jack kugiranga nzihorere ibyobadukoreye mugire imigisha yimana . . Poul na iranzi barangije gusoma iyinkuru amarira arimenshi mumaso agahinda arikenshi kuribo bababaye cyane poul mumarira menshi abwira peter ati muvandi ngiye gufunga umwuka ngende nashaka anyice nashaka abireke ariko ntago nakemera kubana nundimukobwa utari teta peter aramubwira ati ihangane muvandi ntacyibaho Imana itacyemeye buriya izi impamvu ibibyose birimo kutubaho kdi iziniherezo ryabyo poul aramubwira ati ubuzibwa bwacu twabayeho mungorane husa ntago tuzi
umunezero nkabandi mama na papa bapfuye tucyiribato none reba uko tungana ubungubu tumajije gukura cyane ntamuntu numwe watwitayeho none nibyo ababyeyi bacu badusigiye batangiyekubitunyaga barimo kuduhiga ngobatwice reba nawe ahahantu turi ntago tuhazi agahinda ninzara bizatwicira ahangaha kubera tutazi ahariho peter aramubwira ati twihangane kdi kugerakure sikogupfa poul aramubwira ati ubuse turararahe peter aramusubiza ngo ndabona bigoranye cyane ariko turashaka ahantu dusaba icumbi nitugira amahirwe turahabona poul ahita abwira peter ati ubungiye kwibagirwa teta peter aramubwira ati nikobimeze poul aramusubiza ati ntamukobwa nabona kwisi nkuko nakunze teta ntawe ntawe ntawaboneka ufite umutima wurukundo nka teta uriyamwana afite urukundo nyarukunda yarizahabu Imana yarimpaye ariko jack arayimvukije gusa ubu ngiye kwifata ntawundi mukobwa nzakunda nziberaho nka padiri peter aramusubizango nanjye nafashe icyemezoko ntawundi mukobwa nzongera gukundana nawe ahubwo nzemera ntukwe nabandi bavuge konaheze kwishyiga kdi ndumuhungu ariko ntawundi mukobwa nzakunda poul ahitako abwira peter ati tuge gusaba icumbi hariya ruguru barariduha ahari ndimokubona bashoborakuba bafite amazu menshi cyane aharinabacyire cyane peter aramusubiza ati tugende baragiye bageze murugo imbere barababaza ati murashaka icyi poul na peter ati icumbi nakazi nyirahongaho arababwira ati icumbi ntarihari ariko akazi karahari gusa nimukora akokazi muzajyamuba ahangaha murumvako icumbi muribona aruko mwemeye akazi poul aramubwira ati ntakibazo akazi turakemera umugabo ahita ababaza ati mwitwande umwe ati poul undi ati peter umugabo ahita ababazango murimpanga
baramusubizango hoya ahita ababaza ati muzashobora kuragira inka nihene neza bararebana poul acira isiri peter ati √ poul ahita amubwirango turabyemera kdi tuzabishobora ntacyibazo uwomugabo ahitababwirango muge kuryamamo hariya bagezeyo basanga nujuryama mukirango nokwiyorosa ikirago agahinda karabica ariko bararyama . . Kurundi ruhande niko jack iranzi ndetse na bakozibi bakozi inama jack abwira abakozibe ati nkuko bisanzwe mukazi dukora ntambabazi tugira none nagirango mbabwireko ubungu planning twakoze icyiza kumwanya wambere nukubanza tukica papa teta na papa mutesi kugirango tubabaze mutesi na teta ninabwo teta azahita akunda clauch abakozibe ati yes afande nawe agakomeza ati kdi nitumarakuza ‘kwica papa mutesi na papa teta tugomba guhita dushaka uko dufata mutesi akaba umugore wanjye teta akaba uwumwana wanjye clauch ndetse anitha akaba uwa Iranzi abaraho bose bakoma mumashyi ariko aho karori ari akajinya karamwica akumva yasimbucyira boss akamufata mwijosi ariko akabona bahita bamwica ubwo bahise bapanga ukobazabigenza bakagera kuri teta nabandi bose bashaka barangije inama burumwe asubira mukazike nkuko basanzwe babigenza tuve ahongaho tugaruke kuri teta namama we barimo kuganira teta abwira mama we ati…..
ariko ataramubwira neza kuri 4ne bahita bamuhamagara yumva ni clauch Teta ahita abwira clauch ati unyibagirwe ntuzongere kumpamagara nubwo poul yapfuye ntago nakundana nawe ubwo teta ahita amukupa mama teta aramubwira ati umukupiyiki teta ati ntagombanshaka abantesha umutwe kuko poul namukunze nkamuha ibyanjye byose nubwo yapfuye ariko ndacyamukunda mama teta ati warasaze ariko sigusa ukunda umupfu teta ahita arira mama we avuze ukonguko ubwo papa teta ahita abasezera ati bye njyanye na papa mutesi mumahugurwa tuzagaruka ejo ubwo barenze irembo teta yahise abwira mama we ati mama ntubwure nabi ntunkubite kdi ntuzabibwire papa mama we ati ibicyi teta abwira mama we ati mama nakoze icyaha mamawe ati harudakora ibyahase naringizengo nibindi teta ati mama icyaha nakoze kirakomeye mama we ati kobyose bingana wakoze icyihe yeta aramubwira ati ariko ahita atangira kurira ati ubu ntwite indaya poul twisanze twakoze icyaha . . Tigaruke ahangaha nyuma yuko mutesi ndetse na teta bayobewe ahoba poul babaga nyuma yuko iranzi na jack bahahinduye bakubaka imwe mumazu ataboneka henshikuriyisi teta na mutesi agahinda kabaye kenshi kuribo mutesi akajya yirirwa arira kdi nateta nukonguko byari bimeze na anitha utarabonye amahirwe yokongera kubona umusore umubwirango I LOVE YOU yarafite agahindakuko agiye guhera kwishyiga maze amagambo nyirakuru yavuze akamusohoreraho akaba akanyiramwiza mama mutesi yahamagaye mutesi na anitha abicaza muri salon arangije arababwira ngo bakobwa banjye iyombonye mubabaye nanjye birambabaza iyombonye mutishimye nanjye agahinda kenda kunturitsa umutima gusa mwihangane mutazongera kurira kuko nanjye bituma ndira kdi ndumuntu wumubyeyi mama wabo ahita abwira mutesi ati mwana wanjye uracyari muto ucyeneye gukura ukabaho neza ukubaka urugo rugakomera mutesi abwira mamawe ati mama byararangiye kuva peter yarapfuye ubunanjye ntago nkishatse umugabo mama we ati uvuzenguki mutesi ati ntago ngishtse mutesi ahita abwira mama we ati mama nguhishurire ibanga ubimenyeko narimfitanye
ibangana peter ko nitutabana ntanumwe uzashaka kdi twabigiranye igihango mbirenzeho Imana yazabimpanira mama mutesi abura icyavuga ahita abwira anitha ati mukobwa wanjye nawe uwakubwiyeko washaje yarakubeshye kumyaka ufite wabyara ukubaka anitha abwira mama we ati mama nanjye ndabyifuza gusa ikibazo nuko namaze gukura gusaza mama we aramubwira ati mwana wanjye bkirimo kuganira ukonguko babona kuri television haciyeho amakuru avugango Impanuka yabereye kumuhanda Kk 250 kigali ikaba yahitanye abantubabiri berecyezaga kukazi aribo papa teta ndetse na papa anitha gusa imodoka yabagonze yaburiye irengero kuko
barimumodoka igikamyo kirazacyirenga umukono wacyo kigonga imodoka barimo bose bitaba Imana ibu imirambo yabo iherereye mubitaro byakigali Itangazo ryarangiye mutesi na mama we na anitha bikubise hasi barimo kurira cyane amarira agahinda kenshi kuribo abaturanyi bamaze kumva ibibaye bahise baza kureba kwa mama anitha no kwa mama teta ngobababwire ibibaye basanga………….
.. . . OHHH MBEGA AGAHINDA papa mutesi arapfuye na papa teta .OHHH Teta mutesi anitha barabyakira gute .OHHH TETA ARATWITE MBEGA


text:
“Jya ubabarira mugenzi wawe ibicumuro bye, bityo nusenga n’ibyaha byawe bizahanagurwa”.(Sir 27,2). “Uhoraho ababarira ibicumuro byawe byose, akakuvura indwara zawe zose” (Zab 103) “Nguko uko Data wo mu ijuru azabagirira, nimutababarira bagenzi banyu mubikuye ku mutima” (Mt 18,35). “Nyagasani, utubabarire ibicumuro byacu nk’uko natwe tubabarira abaducumuraho” (Dawe uri mu Ijuru). Izi nteruro zose ziri mu Ijambo ry’Imana ryo ku Cyumweru cya 24, zikaba zirararikira umuryango w’Imana kuzirikana kuburyo butuje ku mbabazi, k’ukubabarirana mu byishimo nta kuguna, nta ndishyi,nta nduru, nta n’inda y’umujinya. Imana itubabarira kenshi, ikatubabarira byinshi, n’iyo mpamvu yifuza ko iyo neza tugirirwa natwe twahora twibuka kuyigirira abandi.
Mu isomo rya mbere Mwene Siraki aradufasha kuzirikana kuri uko kubabarira abavandimwe adusaba kutagira inzika: “Umuntu urakarira undi akaritsira, yasaba ate Uhoraho ngo amurokore?” Kugira inzika, kuritsira no gushaka kwihimura no kwihorera, Mwene Siraki aratubwira ko bisibira amayira ubyimika mu mutima we kandi bigatuma n’imishyikirano yo kwiyunga no kumvikana n’umuvandimwe idashoboka. Kubana n’abavandimwe neza, kububaha no kubumva mu ntege nke zabo aho kubaha rubanda no kubavumira ku gahera, ni uguha Imana umwanya wo kutubuganizamo ubuntu n’ubumuntu, ni ukuyiha uburyo bwo kugira ngo natwe ibone uko itubabarira.
Uku kubabarira Matayo nawe akugarukaho. Ku cyumweru gishize, yatubwiraga uko tugomba gukosorana bya kivandimwe. Matayo yatweretse ko umuvandimwe akomeye kandi ko akwiye kwitabwaho no guhabwa icyubahiro cye, ko iyo atumvise impanuro ari byiza gushaka undi muvandimwe mukamwumvisha ko arimo yikebera inyama itamirika, byakwanga umuryango ugakorana kuko nta wigira.
Kuri iki Cyumweru Matayo arakomeza disikuru ye atubwira ukubabarira mugenzi n’umuvandimwe wacu. Kugira ngo Yezu atwumvishe ko amagambo ye agomba kumvwa kandi akitabwaho, arifashisha umugani w’umwami n’umugaragu wari umurimo umwenda, akanatubwira imyitwarire y’umugaragu mubi wababariwe nyamara ntababarire mugenzi we wari umurimo umwenda. Mu kuducira uyu mugani, Yezu arifuza kutwereka uburyo abantu turi ba ntibibuka. Umugaragu yari abereyemo umwami amatalenta ibihumbi cumi, aratakamba kuko atari afite ubwishyu, arababarirwa, bigera n’aho shebuja amurekeye uwo mwenda kubera impuhwe yamugiriye. Ariko bidaciye kabiri, nyir’ukugirirwa impuhwe, yibagirwa ineza n’impuhwe yagiriwe, ahuye n’uwari umurimo umwenda w’amadenari ijana, amuta k’umunigo maze agera aho aba ntampuhwe. Ibi biragaragaza aho muntu ashobora kugera atitonze, ngo amenye ko umuntu ari nk’undi. Yari afitiye umwenda uremereye umwami, atakambye agirirwa impuhwe, none we ntashobora kugirira impuhwe mugenzi we wari umurimo udufaranga duke! Kuki muntu yumva ko agahwa kari k’uwundi ariko gahandurika? Kuki muntu atigishwa n’ubugira neza n’impuhwe agigirirwa ahubwo akarushaho kugirira nabi abavandimwe?
Kwibuka ineza tugirirwa, guhorana mu mutima wacu aya magambo ya Pawulo: “nta n’umwe muri twe ubereyeho we ubwe, kandi nta n’umwe upfira we ubwe. Niba turiho tubereyeho Nyagasani; niba kandi dupfuye dupfira Nyagasani. Twabaho, twapfa, turi aba Nyagasani”, ubanza wenda byatuma turushaho kuzirikana ko mugenzi wacu afite ibibazo nk’ibyacu, ko uko mbabara ariko n’umuvandimwe Imana yampuje na we kuri iyi ngo tugendane ariko ababara kandi akeneye kwitabwaho no kumvwa. Kwigira kuri Yezu We ufite umutima utuza kandi ukoroshya, bizatuma twihata kumwiga ingiro n’ingendo maze twirinde kubabaza abavandimwe no kumva ko ari twe turiho gusa. Nundi akeneye kubaho, no kwitabwaho. Sinjye njyenyine uriho, sinjye njyenyine Kristu yapfiriye, sinjye njyenyine ugize umuryango w’Imana n’abantu, ahubwo muntu abaho kubera ko n’abandi bariho. Yezu arifuza rero ko twababarira nk’uko atubarira nta mananiza nta n’inzika, tujye duhora twibuka ko twese turi abanyabyaha babariwe n’Imana, maze amagambo ya Mutagatifu Agusitini ajye atuyobora: “Twarababariwe, none natwe nitubabarire”.


text:
Iyi Kaminuza ikomoka mu birwa bya Mauritius, ishami ryayo mu Rwanda rizaba ari irya kabiri muri Afurika. Ryitezweho kuzamura ireme ry’uburezi no guha abazaryigamo ubumenyi bukenewe ku isoko ry’umurimo n’ubumenyi mu miyoborere.
Mu kiganiro cyihariye yagiranye na IGIHE mu gikorwa cyo gusobanurira Abanyarwanda imikorere yayo no kwakira abanyeshuri bashya bifuza kuyigamo, Umuyobozi ushinzwe imyitwarire y’abanyeshuri muri ALU i Mauritius, Veda Sunassee, ari nawe uzaba ayoboye ishami ryo mu Rwanda, yatangaje ko muri Gicurasi umwaka utaha bazatangira guha abanyarwanda ubumenyi bukenewe ku isoko ry’umurimo.
Iyi kaminuza izaba ifite umwihariko w’uko umuntu uyigamo azahabwa amasomo nk’ay’uwicaye i Cambridge muri Massachusetts muri Leta Zunze Ubumwe za Amerika.
Veda yasobanuye ko iyi kaminuza izakorera mu itaji ya kabiri mu nyubako nshya ya Kigali Heights iri imbere ya Kigali Convention Centre, izatanga amasomo ahuye neza n’isoko ry’umurimo.
Yagize ati “Ibyo tuzigisha muri ALU bikozwe mu buryo bwo kuziba icyuho cy’ubumenyi gihari. Tuzazana porogaramu zo guhanga udushya n’uburyo bw’imyigishirize buzadufasha kwigisha urubyiruko rw’u Rwanda bakeneye kwiga kugana kaminuza yacu bagahabwa ubumenyi bukwiye bukenewe n’abakoresha bose ku Isi.”
Yongeraho ko yizera ko bazabasha kubaka ubushobozi bw’urubyiruko rw’u Rwanda rukabashaka kugira ubumenyi bukwiye ruzajyana ku isoko ry’umurimo kandi bagatanga umusaruro.
Veda yasobanuye ko ALU ifite imyigishirize iri ku kigero kigezweho, abarimu bafite ubunararibonye baturuka muri Kaminuza nziza ku isi nka Harvard na Massachusetts.
Yahishuye ko kuzana Kaminuza ya ALU mu Rwanda bitazungukira abanyeshuri gusa ahubwo bizanagirira umumaro abenegihugu bazahabwa akazi bakanahugurirwa gukora nk’abafasha mu masomo azajya atangwa n’iyo Kaminuza.
Avuga ku cyatumye baza gukorera mu Rwanda,Veda yagize ati “U Rwanda rwagaragaje ko rushishikajwe no guteza imbere uburezi bw’amashuri makuru na za Kaminuza. Turahamya ko ari ahantu heza kuri twe ho gukorera ibikorwa byacu.”
Amasomo yo mu bwoko bwa ‘Engineering’ azajya yigwa imyaka ine naho ayo mu bumenyi rusange ‘Social Sciences’ yigwe imyaka itatu.
Veda yavuze ko Kaminuza izajya yakira abanyeshuri batsinze neza mu cyiciro cy’amashuri barangije kandi bagaragaje umusanzu wabo mu baturage.
Yasobanuye ko bafite uburyo bwo gufasha abadafite ubushobozi bwinshi bashaka kwiga muri iyo Kaminuza bwitwa ‘Income Sharing Agreement (ISA)’.
Yagize ati “Dufite gahunda y’ubufasha mu bushobozi bw’amafaranga aho tuzajya tumenya ubushobozi bw’umunyeshuri bwo kwishyura amasomo ye, abatabishoboye bahabwe inkunga y’ayasigaye binyuze muri iyo gahunda.”
Ubuhamya bw’abasanzwe biga muri ALU
Umwe mu basanzwe biga muri ALU i Mauritius, Lea Umurerwa, wiga ‘Electrical Engineering’, yavuze ko kuba iyi kaminuza ije mu Rwanda bizatanga umusaruro mwiza ku Banyarwanda kuko abana babo bazahabwa uburezi bufite ireme bityo babashe no guhangana ku isoko ry’umurimo.
Yagize ati “ALU itanga ubuyobozi n’ubushobozi bwo kwihangira imirimo no gukemura ibibazo. Twumva dushobora guhangana ku isoko ry’umurimo”.
Yakomeje avuga ko buri mwaka biga amezi umunani andi ane bakayimenyerezamo umwuga. Kuri ubu Umurerwa yimenyereza muri Tigo Rwanda. Ibi ngo bituma batyara bakabasha guhangana ku isoko ry’umurimo ry’Isi yose.
Annick La Reine Shimwa undi munyeshuri wiga muri ALU i Mauritius, yasobanuye ko abakozi bayo bateza imbere gukorera hamwe, gukurikirana abanyeshuri yaba buri umwe ku giti cye kandi bakubaha imico y’ahantu hatandukanye.
Uwitwa Dushime Jonathan wiyandikishije muri iyi Kaminuza akoresheje ikoranabuhanga, yavuze ko yishimiye guhabwa ubumenyi mu bijyanye n’ubuyobozi.
Umutangana Marie Aime Jacqueline, umubyeyi ufite umwana wiga muri ALU i Mauritius, yavuze ko yabonye iterambere ry’ubwenge bw’umukobwa we no gukorana n’abandi kuva yajya muri iriya kaminuza.
Yagize ati “Umukobwa wanjye yagiye kwiga muri ALU arangiye muri Gashora Girls School. Ntabwo yakoranaga n’abandi bihagije ariko twabonye impinduka zikomeye agarutse mu rugo aje kwimenyereza ibyo yiga. Arasobanutse kandi yiyongereye cyane uburyo akorana n’abandi abikuye mu burezi butandukanye yahawe. Yamenye guhanga udushya ku rwego rwo kuba ategura ibikorwa byo guhuriza hamwe abanyeshuri bafite impano zitandukanye z’ubugeni.”
ALU izaba ari Kaminuza ya 33 mu Rwanda. Ifite ubufatanye n’andi mashuri akomeye. Abanyeshuri bazajya bahabwa amasomo kuri internet ava muri ayo mashuri, ariko rimwe mumezi ane, abarimu bavuye muri ayo mashuri bazajya baza mu Rwanda bigishe abanyeshuri barebana.
Amafoto: Mahoro Luqman


text:
Uno munsi maze gusoma no gutekereza cyane ku makuru yo kuvuka kwa Yesu nk’uko avugwa mu gice cya Kabiri cy’Ubutumwa bwa Matayo ndetse na Mariko, hari ibintu byinshi nize kuri Noeli yabaye bwa mbere nsanga bihabanye cyane n’izo abo mugihe cyacu bizihiza.
1. Ijambo ry’Imana ryarubahirijwe. Imana ubwayo yararyubashye (Matayo 2:5). Abungeri niryo ryabayoboye bagenda kureba umwana ndetse no mugihe bavaga yo. Abo mu gihe cyacu bakora Noheli akenshi idashingiye ku ijambo ry’Imana. Ibiyiberamo byinshi ntaho biba mu ijambo: kwakira Pere Noel, Kwizihiza itariki bahamya ko ariyo Yesu yavukiyeho.
2. Noeli ya mbere yarangwaga n’urukundo ruhebuje. Ni rwo rwatumye Yesu avuka. Noeli z’ubu zirangwamo kwikunda!
3. Ibirori bya Noheli ya mbere byose byakorewe Yesu. Niwe wenyine wabivuzwemo. Ubu bikorerwa abana, bigaragara mo "Pere Noel", bikorerwa ibiti babitaka!
4. Noheli ya mbere yabaye mo gutura Imana iby’agaciro(Zahabu, icyome, ishangi)(Matayo 2:11). Noheli zacu n’izo kwiha ibihenze!
5. Noheli ya mbere yabaye iyo kunezeza Imana(baramupfukamira baramuramya), Noheli zacu n’izo kwinezeza ubwacu!
6. Noheli ya mbere yaranzwe no guca bugufi (Luka 2:7). Ibirori byose byabereye mu muvure. Noheli za none n’ibikabyo! Zirahenda! Niho umukire atandukanira n’umukene!
7. Noheli ya mbere yabaye mo guhimbaza no gushima Imana (Luka 2:20). Noheli z’iki gihe zirangwamo ubusinzi, ubusambanyi, n’ibindi bintu bibi. Bake nibo bazibonamo Imana.
Mfite icyo nkwibariza: Noheli yawe uyiteguye ute? Subira ku rufatiro w’Ijambo.
Mugire Noheli nyayo mwese!
Fidèle MASENGO, Foursquare Church Kimironko masengof@yahoo.fr


text:
JW LANGUAGE
JW Language Features
Yigisha indimi nyinshi
Muri izi ndimi 22, hitamo urwo uvuga cyangwa urwo wifuza kwigamo. Hitamo hagati y’icyarabu, ikibengali, igishinwa cy’igikanto(cy’umwimerere), igishinwa cy’ikimandari(cyoroheje), icyongereza, igifaransa, ikidage, igihindi, ikinyandoneziya, igitaliyani, ikiyapani, igikoreya, ikimalayi, ikinyamiyanimari, igiporutugali, ikirusiya, icyesipanyoli, igiswayire, igitagaloge, igitayilandi, igiturukiya n’ikiviyetinamu.
Yibanda ku byo dukenera mu murimo wo kubwiriza
Amagamo n’interuro byo muri porogaramu ya JW Language, ni ibyo dukunze gukoresha tubwiriza cyangwa twigisha, hamwe n’ibyo muri Bibiliya. Nanone iyi porogaramu iguha uburyo bwo kugereranya inkuru z’Ubwami zo mu rurimi rwawe n’izo mu rurimi wiga.
Uburyo butandukanye wakwigamo
Gusoma: Kugereranya ururimi rwawe n’ururimi wiga
Gutega amatwi: Uko abene rurimi bavuga buri jambo, interuro n’igitabo
Kureba: Videwo ifite umutwe uvuga ngo Kuki ukwiriye kwiga BIbiliya? n’indi ivuga ngo Kwiga Bibiliya bikorwa bite?
Kwisuzuma: Hari udukarita dufasha umuntu kwiga ururimi
Garagaza ibyo wifuza kujya ubona vuba
Bika amagambo cyangwa interuro ukunze gukoresha cyangwa bikunze kukugora, ahanditse ngo Ibyo nifuza. Ushobora no kubishakira ahitwa Amakarita yigisha.
Inyuguti z’ikiromani
Amagambo n’interuro zo mu ndimi zandikwa zidakoresheje inyuguti z’ikiromani, na byo ubibona byanditse mu nyuguti z’ikiromani.
Ubufasha
Niba ugize ibibazo mu mikorere ya JW Language, uzuza fomu twashyize ku rubuga yo gusaba ubufasha, maze uyitwoherereze.


text:
Zaburi 133:1 - 3 Indirimbo ya Dawidi y’Amazamuka. Dorere, erega ni byiza n’iby’igikundiro, Ko abavandimwe baturana bahuje! Bimeze nk’amavuta y’igiciro cyinshi yasutswe ku mutwe, Agatembera mu bwanwa, Mu bwanwa bwa Aroni, Agatembera ku misozo y’imyenda ye. Kandi bimeze nk’ikime cyo kuri Herumoni, Kimanukira ku misozi y’i Siyoni, Kuko aho ari ho Uwiteka yategekeye umugisha, Ari wo bugingo bw’iteka ryose.
Uno munsi mu gihe bamwe mu bantu twiganye mu ishuri hagati ya 1995 na 1999 twahuriraga mu muryango ugizwe n’umugabo ndetse n’umugore twabanye mu Ishami ry’Amategeko I Ruhande (Huye), nongeye gutekereza ku magambo ari muri iyi Zaburi.
Iyi Zaburi yanyigishije ibintu byinshi birimo ibikurikura:
1) Kubana kwiza kw’abavandimwe ntabwo ari ikintu gikunze kubaho. Benshi babana nabi kd ataribyo bifuza. Bake nibo bagira amahirwe yo kubana neza.
2) Mu gihe bibayeho, kubana neza kw’abavandimwe ni UBUDASA. Birenze uburyo umuntu yabisobanura. Dawidi abivuga yabigereranije n’amavuta y’igiciro yakoreshwaga mu kwimika abatambyi n’abami. Yanabigereranije n’Ikime cyo ku musozi wa Herumoni. Ibi byombi byabagaho gake kd bigahuruza abantu!
3) Kubana kwiza kw’abavandimwe ni umwe mu migisha ikomeye Imana itanga. Abantu bisanga mu mahanga kure y’imiryango na bene wabo bazi neza agaciro ko kubana n’abavamdimwe.
Wewe usoma iyi Zaburi wizemo iki?
Mugire igitondo cyiza!
Fidèle MASENGO, Foursquare Church Kimironko masengof@yahoo.fr


text:
Hhhhhh Ubwo Rero Mbonye Inkuru Nya$ara Nkatwe Abakuru Buriya Twize Banyarwanda Baca Umngani Ngo Ipfubyi Yunvira Murusaku Buri Twunvise Nubwo Tutavuze Kandi Twizi Naho Abakiri Abana Bato Mwebwe Muhumure Amateka Ntasaza
uyu typejyendamuzi abashaka gukora udukoryo ndetse ni brother wa senderi international hit
wabimenye gute waruhari babitega munzira mwajyiyemurekakubeshya ahaa njyendumiwe tu!
Jye namenye impamvu. Bari babaraguriye ko hari umwanzi wateze amarozi mu nzira ko umugeni ashobora kuyarenga bikamuviramwo ingorane akarwara intinyi cyangwa ibisazi, niko guhekwa ngo atavaho ahura nayo!!!!!!!!!!!
Ahahahahahhhhh mbega agashya!!!!!!!ahubwo bafite ibyo bikurasha buriya niko baraguje udushya turangwira bagirango nabo bajye mubinyamukuruc? ngaho nibaberwe iyo nimitwe batetse ngo bavugeko aribo babyishakiye iriya nimihango yagipagani.
Uyu mugeni siwe wa mbere uvuye muri ruriya rugo, kuko ni uwa kane kandi abandi bose ntibahetswe nkawe. Kuba ari ahantu hatagera umuhanda byo si impamvu kuko kuhava ujya ku muhanda hatari urugendo rurerure, ahubwo mumenye ko buri wese agira agashya ke! Byaratunguranye ark biraryoha pe, ni byiza cyane kd crge. Ibindi byose muvuga bitandukanye n’ibyatangajwe na ba nyirubwite, murabeshya kuko ntimuturusha kubimenya. Urugo ruhire, imigisha myinshi.
aahahahahah,, ejo bundi ni nigendera ku ndogoe ngo blablablabla,,,,,,,,
nibyiza cyane ahubwo uyumuco nugaruke kugirango natwe tukibyiruka amateka tujye tuyareba live aho kuyumva mumagambo gusa. umuco w’u Rwanda tuwukomereho!
nibyiza cyane ahubwo uyumuco nugaruke kugirango natwe tukibyiruka amateka tujye tuyareba live aho kuyumva mumagambo gusa. umuco w’u Rwanda tuwukomereho!
reka ngaruke nsubiza MURORUNKWERE kuki mutumva kweri byose ni gahunda zumuntu kandi dukwiye kumenya ko umuntu atari nangombwa kuvuga ngo ajye guhagurukira bahandi ahaubwo niba umugeni yaratangaje ko byari byapanzwe kuki tutabyumva nk’ukuri.REGA WAMUGANI WAYABARUWA JORIJI YANDIKIYE MINISITIRI WUMUCO NA SPORT AMUSABA KO UMUCO W’IGIHUGU CYACU WAKUBAHIRIZWA .KANDI UBUSANZWE BARAVUGA NGO TWAGUHEKEYE NKUKO UMUGENI EVELYNE YABITANGAJE .NB: ahubwo ni akantu keza n’abandi bazakoresha ubukwe bakwiriye kureberaho maze tukimakaza umuco. bravooo BOSS
Uryo rugo rugire amahoro y’Imana naaho udukoryo two tubaho. Buriya bafite mpamvu babikoze , bayisobanura cy batayisobanura. gusa Bur wese afite uburenganzira bwo kuvuga uko ibintu ayumva. Ariko birashekeje kweri.
gahunda nuguhanga udushya kabisa ubwose ntiyavuzwe agashyirwa no mu bunyamakuru cong’s to them.
baca umuganimukinyarwanda ngo uyumuteto ushize uwahekwaga arigenza
ahubwo wanasanga barabitegetswe nabakurambere sinzimpamvu akomukibagirwa
mwisebanya nonese niwe mugeni uvuye ahatagera Imodoka kuva kubw’abami nonese mushatse kuvuga ko ako gasozi ariwe uhatuye wenyine
mwese mutuze kuko umuntu wese agira imiteguro ye . mugomba kumenya ko rero iyo umuntu ateguye gahunda ze zikagenda neza uko yaziteguye ntakibazo kiba gihari.wowww on that ...UMUNTU WESE UPANGA GAHUNDA ZIKAGENDA UKO YABITEGUYE ABA ARI UMUGABO.BRAVOOO
intugu zahiye! anywhere ni byiza cyane. musigasire umuco wacu.
icyo mbonye cyo aba basore sibo barose bagera kumodoka. bananiwe bigaragara cyane.
Wowe uvuga ko arikubeshya ni Wowe ubeshya kuko babitegura ntiwari uhari. Kuvuga ko nta muhanda uhari siyo mpamvu nyamukuru kuko aho imihanda itari sibwo buryo bategetswe gukoresha.
Mujye kuvugisha ukuri twarabutashye,byatewe no kuba ari mu manegeka,kuko ririya shyamba,no mu materasi ndinganire twicayemo ntabwo imodoka yahagera ndetse ni gare niryahagerA ,gatera yafunze Umutwe hamwe numukobwa arawufunga. e
IBI NI UKUBESHYA KUKO AHA BAHETSE UYU MUKOBWA NTABWO IMODOKA YAHAGENDA KUKO NTAMUHANDA. NIYO MPAMVU BAMUHETSE NGO IKANZU ITANDURA!! I WAS THERE KUKO ABAHETSE N’UMUGABO ARIWE GATERA ARIMO NDETSE N’ABANDI BOSE TURABAZI KUKO TURAHORANA


text:
UMWANA WAVUGIYE MUNDA YA NYINA
Kera habayeho umugabo, bukeye ashaka umugore babyarana abana benshi, ariko bose ari abahungu gusa. Abana barakura, baranashyingirwa. Bukeye abagore babo bagakunda kujyana kwahira ishinge no guca isaso, bamwe bakajyayo batwite. Nuko bagera aho bahira bakaganira. Bakavuga ukuntu nyirabukwe abanga. Ngo bajye kwumva, bumva umwana wari mu nda y’umwe muri abo umugore aravuze ati: “nanjye nzareba icyo umukazana apfa na nyirabukwe”! Bamwumvise bagirango ni nyirabukwe ubumviriza, bati: noneho ntitumukira. Nuko barahaguruka barataha. Hashize akanya, umugore umwe akanyaruka akabaza undi ati: ntacyo wari wumva kuri ya magambo? Undi ati: ashwi.
Bukeye ba bagore bari batwite barabyara. Umugore nyina w’ umwana wavugiraga munda ye, agiye kubyara, abyara umukobwa w’ikiragi. Umwana yibera aho, arakura, aba inkumi, arasabwa, arashyingirwa. Ashyingirirwa rimwe na muramukazi we. Umugabo we aratahira, arashyingirwa, atunga Kiragi. Nuko abagore baba aho, bukeye bombi baratwita. Bombi bagiye kubyara, bajya kwa se bukwe. Kiragi abyara umuhungu, muramukazi we abyara umukobwa. Nyirabukwe yambura kiragi umuhungu we, amuha uwabyaye umukobwa; maze umukobwa amuha Kiragi. Kiragi aramwakira, ntiyaburana. Abagore bakomeza kujya batwarira inda icyarimwe. Kiragi akabyara abahungu, muramukazi we akabyara abakobwa, Nyirabukwe akababaguranira. Bamaze kugera mu mbyaro icyenda, kiragi ajyana na muramukazi we gutashya inkwi. Muramukazi we ati: ngiye guca inkoni z’abahungu banjye. Kiragi nawe ati: have nanjye njye guca inkoni z’abatsindirano (abakobwa) banjye. Nuko muramukazi we yumvise Kiragi avuze, abura aho akwirwa. Kiragi ntiyongera kugira irindi jambo avuga. Abagore barataha, bageze imuhira muramukazi we abwira nyirabukwe ati: yewe iryo wakoze ridukozeho. Arongera ati: burya kiragi aravuga. Navuze ngo reka njye guca inkoni z’abahungu banjye, ngizentya numva nawe aratoboye ati: reka nanjye njye guca inkoni z’ abatsindirano banjye. Nyirabukwe ati: urabeshye ikindi ma! Ati: Kiragi avuga avuga iki! Igihe yabereye aho aravuga, tumwambura abana be ntavuge, aje kuvuga ubu? Nuko Kiragi akomeza kwibera aho ari ikiragi. Umunsi umwe, igihe Kiragi aryamanye n’ umugabo we, aramuhamagara. Umugabo agirango ni umurozi umuhamagara, arabyuka ajya hanze, ashaka umuhamagaye, aramubura. Agaruka mu nzu aracana. Kiragi arongera aramuhamagara. Aramubwira ati: mbese ubyukijwe n’iki? Umugabo ati : nari nayobewe uwumpamagara uwo ari we. Kiragi ati: oroshya nkubwire. Kiragi ati: kandi icyo ngusaba ukimpe. Umugabo ati: nsaba icyo ushaka cyose, ndakiguha, ndakakubura. Kiragi ati: maze uzasabe ibitoke byo kwenga urwagwa, nanjye nshake amamera yo kwenga amarwa. Maze nitumara kubona inzoga, uzatumize abavandimwe, nzababwira ijambo rindi ku mutima. Ati: kandi kuva ubu ntuzongere kumvugisha. Nzongera kuvuga ku munsi wo kuvuga irindi ku mutima. Nuko umugore adaha amasaka mu kigega arasya, umugabo nawe ajya gusaba ibitoke, arabitara. Benga inzoga nyinshi. Zimaze gushya, umugabo atumira umuryango we wose. Baranywa, barabyina, reka sinakubwira. Bagiye kumva bumva Kiragi nawe ateye imbyino. Nyirabukwe akubitwa n’ inkuba arahaguruka ajya kwihisha mu nzu.
Nuko Kiragi arahaguruka ati: nimuhorane Imana mwa bagabo mwe, ndasaba ijambo. Sebukwe ati: byonyine kugirango numve ijambo ryawe aho nakabereye! Ati: bataraguha ijambo nguhaye inka. Nuko kiragi ati: nabaye aho na muramukazi wanjye, tugatwarana inda icyarimwe, akabyara abakobwa, nkabyara abahungu; maze mabukwe akanyambura abahungu banjye akabaha muramukazi wanjye, nanjye akampa abakobwa be. Ati: agahinda nagize nuko yabanyatse bose, ubona n’iyo ampa abahungu babiri, abandi akabaha muramukazi wanjye. Ati: kera ndi mu nda ya mama, yajyanye n’abandi kwahira, bavuga ko nyirabukwe abanga, ndabumva; nza kuvugira munda ya mama nti: emwe najye nzarebe icyo umukazana apfa na Nyirabukwe. Ati: ndabeshya se nyirakanaka, abaza uwo bari kumwe? Umugore ati: nibyo koko yavugiye munda ya nyina tumwumva. Nuko sebukwe arakebuka, ashaka aho umugore we ari ngo yiregure , aramuheba. Ati: niba ari no muri iriya nzu, natayisohokamo ndayimutwikiramo. Umugore, ubwoba buramutaha, arasohoka.
Amaherezo, sebukwe wa Kiragi aramubwira ati: mwana wanjye warareze n’uriya nawe ararera. Ntawahiye nta n’uwavunitse. None nibaguhe abahungu bawe hamwe n’ abakobwa wareze; bose ubajyane, bose babe abawe. Ati: ririya nshyano muramukazi wawe najyane na nyina, bajye kwohoha, bazapfe urwo bapfuye. Baragenda bombi, bapfa bohoha.


text:
Le 25/6/2011 urubuga www.leprophete.fr, nk’uko rwari rwarabisabwe, rwagejeje ku bakunzi barwo umugani wa SABIZEZE-KIGWA n’ibaruwa yambere y’abagaragu bakuru b’ibwami. Uyu munsi rurabagezaho ibaruwa ya 2 y’abo bagaragu. Nayo ni urukozasoni kimwe n’iyambere, ariko iradufasha kurushaho kumva akarengane kagirirwaga Abahutu ku ngoma ya cyami, gihake na gikolonize, ndetse na bimwe mu bibazo Urwanda rwivurugutamo ubungubu.
Nyanza, le 18/5/1958
Ku Umwami Karoli Lewo Petero Mutara Rudahigwa no ku bagize Inama Nkuru y’Igihugu.
Dore icyo twebwe Abanyarwanda tubabwira. Turabagezaho impungenge zacu ku birebana n’ibikingi n’amasambu. Ibikingi n’amasambu ni umutungo ntavogerwa w’ababifite nk’uko Urwanda ari umutungo ntavogerwa w’Umwami. Mu izina ry’abafite ibikingi n’amasambu, turababwiye tuti : “Uko uRwanda rudashobora kugurishwa, ni nako twanze ko hagira ukora ku bikingi no ku masambu yacu”.
Dore impavu tubyanze :
1°.Mu muco wacu kuva kera kose, unyagwa ni umugaragu wagabiwe, ariko noneho akaza gukora ikosa. Ikosa twakoze ni irihe kugirango muducuze amasambu yacu n’ibikingi byacu?
2° Kuki mushaka ko haba ukugabana kw’ibikingi byacu n’amasambu yacu ; kandi mu Rwanda hari ahantu henshi hadatuwe ? Abadafite amasambu n’ibikingi nibajyeyo, bahahinge, baharagire n’amatungo yabo. Hari ahantu hadatuwe :
1) Bugesera,
2) Rukaryi
3).Icyanya,
4) Bugiliri,
5) Mubari,
6) Mutara,
7) Kinyamihanda,
8) Umugamba, 9)
Rweya.
Abantu babuze aho bahinga, inzuri z’amatungo zabuze kandi aho hantu hose habereye aho. Nyamara mu bihe byashize hari hatuwe, hakaba n’inzuri.
Mu minsi ishize mwaherutse kohereza abantu i Gishari-Mukoto kugirango tureke gukomeza kuniganira mu Rwanda. Kuki ubu se noneho mugirango Abanyarwanda tugabane amasambu n’ibikingi, kandi hari ahantu henshi hadatuwe kandi hagengwa namwe? N’ubusanzwe amasambu n’ibikingi ntibyari bihagije kubera umubare munini w’abantu n’uw’amatungo : noneho nitugerekaho no kubigabana, hazaba imyivumbagatanyo mu gihugu cyose, muzicisha inzara abari babifite n’abatabifite, ku buryo abazabishobora bose bazasuhuka, bakigira mu bihugu bigengwa n’Abongereza.
Dore urugero rw’ukuntu aho hantu hadatuwe hari ubutaka bwiza : igihe Umwami aherutse kijya i Gahini mu birori bya yubile ye, mu byo yamulikiwe halimo inka nziza cyane ikomoka muri izo nce. Umwami yarayibonye neza, na shefu KALISA yarayibonye, na shefu SEGIKWIYE n’abari bahari bose.
Duhana imbibi n’ibindi buhugu : Uburundi, Kongo Mbiligi, Uganda, Ankore, Toro. Ibyo bihugu byose byibereye mu mudendezo w’amahoro n’ituze. Imico karande yabo yose iracyariho, ntawigeze ayihindagura. Nanone turavuga imico myiza itari birya by’igipagani. Ese ino iwacu ni ho honyine hari guverinoma? Abaturera bagamije ineza yacu ntibameze kimwe n’ab’ahandi?
Ba Nyakubahwa mugize Inama Nkuru y’Igihugu, ni mwe ibibazo byacyo bibazwa : ni cyo mwatorewe. Tubasabye kudushakira abantu bakomeje guteguza intugunda za revolusiyo mu gihugu. Turabinginze rwose ngo mubatubonere. Icyo twifuza ni uko amahoro n’ituze bisagamba hano iwacu nk’uko biganje mu bihugu duhana imbibi.
Ni twe Abanyarwanda bari i Nyanza.
Bisinywe n’abasaza 15 [!]b’Abatutsi, bakaba n’abagaragu bakuru b’ibwami.
Kayijuka,
Serukamba,
Rwesa,
Ruzagiriza,
Sekabwa,
Nkeramiheto,
Nyakarashi,
Kibibiro,
Buseruka,
Ruvugwaho,
Nyirubuyombero,
Rwasha,
Mukomangando,
Sezibera.
(Nkundabagenzi F, Rwanda politique, CRISP, Bruxelles,1962 pp 36-37).
Byashyizwe mu kinyarwanda n’ubwanditsi bw’urubuga www.leprophete.fr.
Umva #42 na #41, murekere aho gutukana. Ibyo rwose ntacyo bitumariye. Kubwira undi ngo abe cg abo bahuje ibyo bemera ngo ni ibicucu bose, ndakeka birenze kuba umuntu azi gutekereza.
Mwirata iby'uko muzi kwicana. Mwese narababonye, sasa murekere aho kandi abanyarwanda bakunda igihugu barahari bazarwomora.
Harakabaho abarenga amarangamutima ashingiye ku moko no kubusambo.
Amahoro
baba ibicucu nkabahutu? ibicucu nimwe mushira mutabizi, kandi muzikznga musigaye muri mbarwa. ibicucu gusa, puuupuuu
Sinarinzi ko abatutsi b'i bwami bari ibicucu bigeze aha! Ubu se koko igitekerezo kirihe? Yewe u Rwanda rwapfuye kera. Icyakora na Kagame arabizi, azi ko ubwenge bwabo bugerwa ku mashyi. Aherutse kwivugira ko iyo ibintu byabananiye babiha babandi ba kera (Abahutu bo kwa Kinani). Ni ko yabigenje muri ministeri y'uburezi n'ahandi.
Uvuze amasambu unyibutsa ukuntu iwacu i kibungo impunzi za 1959 zatahutse zikigabiza amasambu abaturage h bamwe baricwa abatahutse bategekwa kugabana n uigabuje isambu akabanzza agahitamo aheza . Ikibabaje ni uko abari mu gihugu bategekwaga kugabana ibintu byabo byose naho abavuye hanze bo bagumana ibyo bari bafete . Ngo iryo ryari isaranganya . Amateka nkayo se azasibangana ?
Nanjye ndabona nta kibi aba bagaragu bari bakoze . Ibyo ni ibisanzwe ko abayobozi n abahakora bagira imitungo iri hejuru yewe n imishahara n ibindi n uko . Gusa ikibazo ni aho byari byaravuye cyangwa niba ubusumbane bwari bukabije ugereranije n uko abandi bariho . Ikindi kandi nuko twari tugifite andi masambu nkuko bayagragaje leta yagombaga kujyanayo abatayafite
Murakoze kutugezaho iyi baruwa ya kabili. Kimwe na Nyabingi n'abandi bakozeho ISESENGURA, nange ndabona na kibi cyayo rwose. Gusa ndibaza nti ese koko biriya bikingi babaga bafite babaga barabyambuye
abaturage (reka tubite abahutu), hanyuma bakabiragiramo inka zabo? Uwaba afite amakuru y'ukuri atari amarangamutima yamfasha. Gusa sindi mukuru cyane, ariko hari ibikingi nabonye abaparemehutu bari
barigaruriye, ibyinshi nabonaga byari imisozi idatuwe, yirirwaga mo inka. Ahubwo abo baparemehutu nibo bujujemo abana n'abagore batagira ingano, hanyuma 94, amasambu yari yamaze kubashirana, bamwe
biroha muri genocide bagamije gufata amasambu y'abo babaga bamaze kwica. Rwose ikibazo cy'abanyarwanda gikwiye kureberwa mu rwego rw'igihugu, mu nyungu z'abaturage bose, nk'uko Nyabingi yabivuze.
Ndumva abantu bashyira mugaciro turambiwe ayo moko anyura ku ruhande ibibazo nyakuri.
1. Ubutegetsi bubi, by'agatsiko, bushyirwaho n'agatsiko bugakorera agatsiko
2. Ubukene bukabijwe bw'abaturage (akaba ari n'ingaruka nyine y'ubutegetsi bubi)
3. Ubujiji bukabije mu banyarwanda (nabwo ni ingaruka y'ubutegetsi bubi)
Uwagira icyo yanyungura ku bikingi yamfasha, naho bariya bagaragu ndabona ntakosa bakoze, kimwe n'uko abandi benshi babivuze.
Mugire amahoro na demokarasi muri repubulika.
NGAHO NI MUREBE ABAHUTU BIZE ICYO BAKOZE,KURI ZA DOCTORAT BABONYE BAMWE NI BA PROFESSORS ARIKO ,KU MASHURI BIZE HIRYA NO HINO KU ISI,TWABUZE AHO BAVANYE ZA DOCTORAT MURI IBI BIKURIKIRA:KWICA UMUTUTSI SI ICYAHA/DOCTARAT YATANZWE N`IYIHE UNIVERSITY?KUVANGURA AMOKO BYATANZWE N`IYIHE UNIVERSITY? INGENGABITEKEREZO MWABYIZE MURI SOCIOLOGY YAHE???INGENGABITEKEREZO YA GENOCIDE MWAYIZE MURI GRAND SEMINAIRE YAHE?I NYAKIBANDA SE???ARIKO HO TUZIKO HO NTACYO MWIGAGAYO URETSE AMACYAKUBIRI,KANDI NI MU GIHE THOMAS NAWE ARI MUBANTU BAGIYE GUSHINGURA IMITUMBA NGO RWIGEMA YAPFUYE ARI MUSENYERI MISAGO WABIBATEGETSE AHITA AGORORERWA DIYOSEZE YA GIKONGORO???CAN IMAGINE???IYO DIPLOME MWAYIHAWE NA NYAKIBANDA GRAND SEMINAIRE??CG I ROMA???MURAHABESHYERA!!!!NI ZA DIPLOME MWAVANYE MU MABERA YA BANYOKO SE????MURABABESHYERA!!!!UMUNTU AVUKA ARI MUZIMA AKANDUZWA NAHO AVUKIYE!!!HAMWE NA BA SE BAFUNGUYE NGO BARASHAJE KUBERA IMBABAZI ZA LETA Y,UBUMWE GUSA???IYO BABAREKA BA KAGWAMO NKUKO BISHE ABATUTSI...RERO THOMAS NA RUDAKWEMWA,NAHIMANA FERDINAD,MUGESERA LEON,BIKINDI SIMON,NGIRUMPATSE MATAYO,BAGOSORA,HABYARIMANA JUVENAL,BIZIMUNGU CASIMIR,NYIRAMASUHUKO PAULINE,UMUHUNGU WE SHAROM NTAHOBARI,RUHIGIRA ENOCK,EDUARD KAREMERA,NGEZE HASSANI,INGABIRE VICTOIRE,NABANDI BAHUTU BAFUNGIYE HIRYA NO HONO KU ISI,BAVUTSE ARI BAZIMA NKABANDI BANA,ARIKO BANGIRIZWA CYANE NABA BIBARUTSE ARIBO TWAKWITA ABABYEYI GITO...NAHO IBYO KURATA AMASHURI TWABONYE IBYO MWAKOZE ...MUZASUBIREYO MWIGE BABASIBEMO IBYO MUFITE MWIZE,BABONGEREREMO IBINDI BIZIMA,KUKO MWAKOZWA MU MUTWE BIKABAFASHA,NAHO UBUNDI USHATSE GUCA IYI NGENGABITEKEREZO YANYU KERETSE,UMUNTU ARIMBUYE MWESE,NA BABAKOMOKAHO BOSE....IMANA IKONGERA IKAREMA ABANDI BANTU BASHYA KUKO MWE MWARANGIRITSE CYANE..VIRUSI MUFITE MU MIBIRI YANYU NTIZABAVAMO,KERETSE ISI IRANGIYE....
Umushumba wa Diyosezi gatolika ya Cyangugu Musenyeri Yohani Damaseni Bimenyimana yasohoye itangazo ryamagana ibimaze iminsi byandikwa n’abapadiri 2 baba mu Bufaransa bisebya u Rwanda. Musenyeri
Yohani Damascene avuga ko Abanyarwanda badakwiye gufata ubutumwa bwandikwa n’abo bapadiri 2 nk’ukuri kuko batabitumwe na Kiliziya gatolika mu Rwanda.
Ubusanzwe ngo birabujijwe ko uwihaye Imana akora imirimo ya politiki usibye iyo abiherewe uburenganzira n’ubuyobozi bwa kiliziya.Ibyo bitandukanye n’ibyandikwa ku mbuga za internet n’abapadiri 2 bakomoka muri dioseze ya Cyangugu baba mu Bufaransa. Mu butumwa bwohererejwe Radio Rwanda na Musenyeri mukuru wa Diyosezi ya Cyangugu, buvuga ko ibyo abo ba padiri bandika bidafite aho bihuriye na kiliziya gatolika, ahubwo ko ari ibitekerezo byabo bwite. Abo bapadiri Thomas Nahimana na Fortunas Rudakemwa bashinze urubuga rwa Internet rubaho inyandiko zigaragaza ko mu Rwanda ari mu icuraburindi,nta cyiza kihaba. Ni narwo rubuga rwakoreshejwe gusohora inyandiko ziherekejwe n’amashusho y’urukozasoni yatumye uwari ministre wa sport n’umuco mu Rwanda Joseph Habineza yegura ku mirimo ye.
Musenyeri Bimenyimana Yohani Damascene mu nyandiko ye anenga abo bihaye Imana kuko birengagiza nkana amateka yaroshye u Rwanda muri Jenocide. Urwo rubuga kuri ubu rukoreshwa nk’ijwi rya bamwe mu banyapolitiki bibera mu mahanga batemera ibyo u Rwanda rugezeho.
Nyuma y’amezi ageze kuri 4 urwo rubuga rusomwaho inkuru mu Rwanda, nibwo bwa mbere umuyobozi wo ku rwego rwo hejuru muri Kiliziya gatolika mu Rwanda anenze kumugararo ibikubiye muri izo nyandiko. Ibi kandi biriyongera ku makuru yavugwaga ko hari bamwe mu bayobozi b’imiryango remezo muri diyosezi ya Cyangugu baba bigisha ubutumwa bwoherezwa n’abo bapadiri. Inyandiko ya Musenyeri Bimenyimana Yohani Damascene ikaba ije ishimangira ko Kiliziya Gatulika ikemanga abo bapadiri kandi itari kumwe nabo mu byo batangaza kuri urwo rubuga rwa interineti.
NJYE NSANZE NTABWENGE BURIMO, ABA BAPADIRI NDABONA BARABUZE IBYO BANDIKA !!!!!!!!!!!!
Wowe Nyabingi #31:Nimura kugabana U Rwanda hagati yanyu Gahutu,Gatwa na Gatutsi,muzagire n,umugabane mugenera abanyarwanda.Ninde wakubwiye ko Gahuta,Gatwa na Gatutsi bo atari abanyarwanda?Kandi sinavuze ko ari ukugabana igihugu,ni ukugabana ubutetsi ntawe undyamiye undi.Ni Burundi si shyashya,aliko nibura buri murundi yiyumva muri ubwo butegetsi.Sinavuze rwose ko ari ukugabana ubutaka,nongere ngusobanuri.Ikibazo nyamukuru ni ukwiharira ubutegetsi bw,agatsiko(Akazu).Ibyo rero uzi ko bikemurwa na Democratie,ariyo ivamo amatora.Icyavuye mu matora kikubahirizwa.Amatora rero abera hano iwacu ntawakirirwa ayavugaho.Ni agahoma mumwa.Ikinamico!!!
@ Mugabe Paul. Iyo ubeshya abantu ngo amagufa ari mu nzibutso ni abahutu bishwe na F. P. R. uba utekereza ko abanyarwanda ari ibicucu? Cyangwa wibagiwe ko mwicaga abatutsi ku mugaragaro? Ariya magufa ni inzirakarengane zazize ko zavutse ari abatutsi n'abahutu b'inyangamugayo bari bariyemeje kurwanya amahano yakorwaga n'interahamwe. Erega bizabagora guhakana genocide mwakoreye abatutsi! Ntanubwo bishoboka kuko mumaze imyaka 17 muyihakana ariko byaranze. Naho rero wowe Paul Mugabe ibyo uvuga ni ubujajwa. Ntabwo intego ya Fpr kwari ukwica abahutu, abantu bishwe n'inkotanyi ni abasirikare bari baranze kwitandukanya n'ingoma y'abicanyi. Nonese Paul we, wumva abo bicanyi bari kurasa inkotanyi zikabihorera ngo ni uko ari abahutu? Ibyo ni ukurota nabi. Ntukajye wigira inshyanutsi bitazakurushya mu buzima.
Dore icyo mbona tubura: kwicara tukabwizanya ukuri. Gutegekera mu bwiru bwitwikiriye inda mbi, barangiza ngo ni hutu-tutsi maze rukambikana... Ibyo ni byo bituma bene igitugu baramba. Jye mbona n'uriya Rudahigwa yarishwe na bariya bamwandikiraga. Inda nini y'abategetsi ! Jye mbona yarashatse igabana kuko n'ubundi yari azi uko biriya bikingi byavuye mu buriganya, noneho bati vuga uvuye aha. Barangiza ngo ni abazungu. Niba na bo bari barimo, bari bayobowe na bene gutinya kubura imitungo bigwijeho. Kuva abanyarwanda dutinya ukuri ahubwo hakitwazwa ibindi, nguko gupyinagazwa kwacu.
Kuri Kidahamwa #27 Nimumara kugabana u Rwanda hagati yanyu Gahutu, Gatwa na Gatutsi, muzagire n'umugabane mugenera abanyarwanda. Uko uzaba ungana kose ariko ube nk'ubuvumo, natwe abazinutswe ayo moko tubone aho twisanzurira. Uwo mugabane uzabe umunani w'abanyarwanda ku Rwanda.
Ibyo mutangaza 1 na rimwe biba bifite ingingo ariko ndagira ngo muzagerageza murebe umuti wakemura ibibazo u Rwanda rufite maze tuve mu magambo. Thanks
Iriya baruwa irerekana neza amateka y'u Rwanda. None se ko bariya bemeza ko ibikingi ari ibyabo nkuko u Rwanda ari irw'Umwami; batubwira ibyo bikingi aho bari barabikuye. Batubwira uwari warahaye u Rwanda umwami. Amateka yerekana ko Umwami yitwazaga kuba yari yarishe Abahinza b'abahutu ndetse akabaca ibishahu. Ikimenyetso murikwa ruhame cyari ingoma KARINGA yari yarambitswe ibishahu by'Abahinza. Ndagira ngo ibyo bintu biragayitse cyane byo kwerekana ko ubutegetsi bwawe ubukura kuba warishe umaze gushahura abantu. Nyamara kandi ubutegetsi buriho mu Rwanda ubungubu niko bumeze. Bushingiye kuba FPR yirishe abantu benshi ndetse ibimenyetso ni turiya duhanga n'amagufa y'abantu birirwa banitse. Karinga ya FPR ni ziriya Nzibutso zirimo amagufa y'abahutu kuko ay'abatutsi bene wabo barayashyinguye mu cyubahiro. Mwitegereze neza umuco w'ibikingi waragarutse. Abategetsi ba FPR bafite ibikingi bakuye mu masambu y'abahutu bishwe. Ziriya ngoma zombi rero aho zikura ubutegetsi ni kubwicanyi.
Nyakubahwa Kagame niyunamure icumu,ahe abanyarwanda amahoro.Nagerageze yumve inama z,abagenzi yamenesheje kandi aribo bamwicaje kuri iyi ntebe mu Rugwiro.Ndavuga ba Nyamwasa nabagenzi.Niyumve inama za Musonera n,ubuhamya bwe,uri mwana w,i Nyanza.Nasubize amaso inyuma,arebe abanyarwanda bamaze kumuhunga kandi bari mu bushorishori bw,ubutegetsi bwe,maze agire ati:Ko ubanza hari ikintu kitagenda muri ubu butegetsi bwanjye.Nabe umugabo arekure bariya ba Victoire Umuhoza ,Mushyidi Deo na Ntaganda n,abandi bose bari mu kiziriko cye.Kagame nareke gutoteza no gutesha abamurwandiye agaciro:Buriya koko murumuna wa Kayumba arazira iki,n,abandi tudashobora kurondora.Nyamara baravuga ngo inkoni ikubise mukeba.....Reka ndekere aho.
Aliko kuki abanyarwanda tutareba na hafi yacu.Amakimbirane hagati ya Hutu-Tutsi ntawe utazi ko aricyo kibazo muri aka gahugu.None abatuyobora ngo ntihagire uhingutsa mu kamwa cg mu bikorwa aya magambo Hutu-Tutsi.Ni nde se uyobewe ko aka gahugu mu nzego zose z,ingenzi,ari abatutsi gusa.Igisoda ho ntawavuga,dore ko aricyo kibeshejeho iyi ngoma.Mu Burundi ntimuzi cg ntuzi ko bagabanye ubutegetsi sur base ya pourcentage by,ayo moko yombi.Biranditswe ndetse n,amahanga yarabyemeye.Kuki iyo bigeze k,u Rwanda bihinduka ingengas!!!!Ngilyo impfundu ly,ibibazo by,u Rwanda.Ibyo nibigerwaho amahoro azahinda,aliko igihe mwene Rutakabwa agifite inkota,numva bizagorana.Tubitege amaso.
IKIBAZO gikomeye uko njye mbyumva i Gasabo ni ukutemera abo turi bo...turiyemera buri wese akumva ari we ufite ibitekerezo bizima abandi nta kigenda...
ABAKURU BATI...IHUNGA UMURIZO WAYO IGWA RUHABO...kuba umutwa,umuhutu,umututsi cg se imvange ivuye kuri abo dore ko ari bo benshi mu by'ukuri si ikibazo,,,, ikibazo ni abatuyobora babi cg se abadukuriye babi,,,,bo badutoza kwangana....kandi igiti kigororwa kikiri gito. Abana barikundanira imiryangoigahaguruka...uramenye bariya ni inzigo ntidushyingirana n'ibindi...erega maye waba utazi kwihagararaho ngo ukore ikinyuze umutima wawe ukaba uremeye nuko ukajya kwihambira ku muntu utakuguye ku nzoka...ni naho hava ubuhemu butandukanye...ni uko babana akajya anyaruka akibyaranira n'uwo bakundanye mbere ni uko undi akaba umupapa w'amategeko....
Abantu baravuga bitewe n'aho umugati uri...iyo byivanze bacaho bagera hanze bakabivuga mu mazina yabyo...Emera uwo uri we uhe abandi amahoro ukore icyo ugomba gukora wirinde kugira uwo urenganya..nta kwihesha agaciro birenze ako
Tuzarubanamo bamwe mwakwikubira ubukungu cgse mwakwemera tugangira...iminsi yo kubaho ntiterwa n'uko umurozi cg umwicanyi yabyutse kuko uko yibeshya apanga guhitana abandi ni nako urupfu nawe ruri
kumupangira umunsi ruzamutera intorezo...Ubundi niba hari amakosa abho ni ukwica umuntu n'ubundi usanzwe azipfira ejo cg ejo bundi...iyo bamwe bakangata ukagira ngo iyo waburaye n'abawe hari ubimenya
cg se hari numwe ushishikazwa nuko warwaye...uretse abantu bikundira abandi bakabatabara mu ngorane zabo abandi si ukutubeshya gusa...
Guheza inguni no gutsimbarara si wo muti...umuti ni ukwicarana n'uwo mutabona ibintu kimwe ukamwereka uko wumva ibuntu na we akakwereka uko abibona...mugakosora amafuti mwembi mufite...ubundi mugakomera ku byiza ibyo iyo bitabaye hakurikiraho gushwana no kurimbagurana...
Naho uwavuze ngo iyo abantu babiri batumvikanye bakenera 3bita umusifuzi nyamara hari igihe umusifuzi ari we uba gashoza nduru bitewe n'icyo ashaka kugeraho...no none gusifurira abatagushaka ntacyo byungura...ubundi abantu iyo bafitanye amasinde bagombye kuyacocera hamwe.
Cyakora nanjye ndambiwe inyandiko z'ubwoko gusa zica kuri iyi site, na comments zayo z'amoko gusa! nk'aho bakwihase ibiduteza imbere n'ukuntu Rwanda yava mu maboko y'abatugejeje iwa ndabaga, ni hutu,
tutsi!!!
Muve mu moko, mu bugambo, mujye mu bikorwa!!!
KWEMERANYWA: kwemeranywa ku mahame amwe namwe hagati y'abahutu n'abatutsi jye mbona aricyo kibazo-nyamukuru. Ntangazwa no gusoma hano ko hakiri abantu bihanukira bati bariya bagaragu b'iBwami bari mu
kuri! Harimo ubuhezanguni budafite aho buhuriye n'ukuri. Ubwo buhezanguni ubusanga mu mpande zombi, haba mu batutsi cg mu bahutu. Ikibazo: tuzumva ryari ibintu kimwe, tuzumva ryari kimwe amahame
n'imitekerereze ya kidemokarasi? Inzira iracyari ndende.
Ubuhezanguni mu mitekerereze nicyo kibazo-nyamukuru abanyarwanda dufite. Buri wese afite uko yumva nuko abona amateka yúRwanda...ngaho aho ikibazo kiri. Nyamara burya iyo abantu batumvikanye ku kintu-runaka, haba umucamanza/arbitre ubakiranura. No mu banyarwanda dukeneye arbitre. Ninde uzatubera arbitre? Amahanga turayegera tukayapangamo amarangamutima yacu, bugacya nayo yaguye muri wa mutego wacu twisanganiwe w'ubuhezanguni, ugasanga yabogamiye ku ruhande uru cg ruriya. None ninde koko uzatubera arbitre mu mibonere-buhezanguni yacu y'amateka yacu?
RC
Bivugwa ko muri iriya revolution hari abatutsi boherejwe gutura mu Bugesera (Nyamata). Bivugwa ariko nanone ko babajyanyeyo bashaka kubica ngo kubera uko aho hantu hari hameze. Aho hantu se niba koko hari habi kuki bariya bagaragu bo bari bashatse kujyanayo abahutu babavanye mu masambu yabo? Niba bivugwa ko genocide yatangiye muri revolution abatutsi boherezwa aho hantu habi, aho umugambi ntiwacuzwe na bariya bagaragu b'i bwami??
Revolution irakenewe ntabwo dukeneye u rda rwumuntu dukeneye u rda rwabanyarwanda uko ari inyabutatu rurangwa nabahutu abatutsi na abatwa tukabana tugasabana tugashyingirana ntamususu kdi twese hamwe tuzabigeraho niba atari ibyo u rwanda rurasenyutse mugire amahoro
ngewe icyo nibaza kuri aba bapadiri birirwa bashyushya imitwe yabanyarwanda, ukabona barashyize ubwoko imbere ntakindi kiba kuri ino cite yabo usibye amacakubiri? jye nkibaza ese aba bapadiri niba intambara yarateye bari mu rwanda bitwaye gute? ese ko bihaye imana cg shitani? ese koko nibo bandika ibi? cg biyitirira amazina yabapadiri? niba ari abapadiri ntekerezako badakorera Imana ahubwo nabapadiri bashitani kuko wunva mubyo bandika ntakintu gishobora guteza imbere abanyarwanda usibye kubatanya? igihe u rwanda rugezemo ntago ari ukwireba mo ubwoko kuko ntacyo bumaze ntanicyo buzakugezamo mu buzima bwawe bwaburimunsi? mwe mushyiraho izi nyandiko muhinduke muve ibuzimu mujye ibuntu apana gushyira ubwoko imbere ;;;
Ariko iyo umuntu avuga ngo ibaruwa ni urukozasoni, ikibi kirimo ni ikihe? abanditsi ba leprophete barakabya cyane, baba bagirango tugwe mu mutego wabo.
Njyewe inkuru aba bapadiri banditse haba harimo amacakuburi, njyewe nabagira inama yo kugabanya amacakubiri noneho bakarekera abandi batanga inkuru igahita uko yakabaye, noneho commentaires zabo zakajya hasi hano uko natwe tubikora.
uru rubuga ndarukunda, ariko maze kubona ko inkuru zose zica hano, abapadiri bongeramo akunyo kugirango tugwe mu mu mutego w'amacakubiri! abantu bajye basoma kandi bashishoze.
Umva rwose technology yateye imbere, abirirwa biruka iyo za kigali, chicago, belgique cga inyuma ya Kabale ngo bashyigikiye Kagame, bamenye ko bubakira ku kirunga.Mu minsi mike bazabona ko mine bateze ari bo iturikanye, uretse ko bagombye kwibuka ko umutego mutindi....
Mwambutsa (#5) na Nsuti (#13) Kugeza ubu ntimurumva ko ariya masambu na biriya bikingi ari ubutaka bwera bariya Batutsi bari barambuye ba nyirabwo b'Abahutu, kandi ako abo Bahutu babakoreraga badahembwa? Umuntu yakwambura ibyawe, wagira uti "reka nibura tugabane", ngo "vuga uvuye aho"?
NIMUSHAKE UBURYO TWABONA IBINTU MU NYUNGU ZIMWE NAHO UBUNDI NTAHO TWAKWIGEZA. Yes, REVOLUSIYO YARABAYE, YABA YO ITABA YO. ARIKO IRIMO AMARANGAMUTIMA MENSHI, KIMWE NA COUP D'ETAT YO MURI 1973, KIMWE
NO GUFATA UBUTEGETSI 1994. MURI RUSANGE 1959 ABAHUTU BARISHIMYE ABATUTSI BARABABARA. MURI 1973 ABAKIGA BARISHIMYE ABANYENDUGA BARABABARA, ABATUTSI BO WENDA BARISHIMYE. MU 1994 ABATUTSI BAMWE
BARABABAJWE, ABANDI BABYINA INSINZI, ABAHUTU BABURA AMATA BAYIFANYE MU KANWA KUBERA GUTSEMATSEMBA.
NONE SE TUGUME MURI URWO TURATA NARI UMUGABO IDAHABWA INTEBE. TUMENYE AKABABARO KA MURI WESE TWIBANDA KU BYIZA TWAHURIYEHO MU GIHE CYASHIZE KURUTA IBYADUTANDUKANIJE. NONE SE KUKI WAKWISHIMIRA KUVUGA KU BYAKUNEJEJE ARIKO BIKABABAZA UNDI. "Ariko rero nyine politike ishingiye ku marangamutima", niyo twibandaho kuko n'abantu nibyo bumva kurusha ibindi.
Nanjye ariko mbaze. Intego ya revolisiyo yari ukugeza abahutu ku byiza by'igihugu cyangwa yari ukubyambura abatutsi bake babifite. Kuki niba hari amasambu atagira nyirayo, abatarayagira batayahawe ahubwo bagasaba gukeberwa ku y'abaturanyi babo bifite. Bisa n'aho inzangano no kwihorera ari byo byari byimirijwe imbere kurenza inyungu za rubanda nyamwinshi y'abakene b'abahutu n'abatutsi. Byaragaragaye kandi ko aho aba banyabikingi birukaniwe, bitagabanyijwe abakene ahubwo byazunguwe n'abandi bake bari bagize ubuyobozi bwa parmehutu. Kuri Repubulika ya mbere n'iya kabari, Rubanda nyamwinshi y'abahutu kimwe n'abatutsi yagumye mu bukene ntiyajya mbere na mba mu gihe agatsiko kamwe nko ku gihe cya cyami kikubiraga ibyiza by'igihugu. Nta revolution izigera ibaho mu Rwanda nitutarenga ikibazo cy'amoko ngo dukore politiki itagira amarangamutima.
Ngaho namwe nimwiyumvire indi mipangu mishya yo guhitana Kayumba muri Afrika y'epfo. Namwe nimwiyumvire noneho aho ibintu byari bigeze. Ni amakuru mashya pe. Nsoma iyo link:
http://www.umuvugizi.com/?p=2741
Mwambutsa je te remcie bcp de ta réaction..!
Mr president, wakwihanganye utazajya gusebera Gevene koko? ibyo bintu usaba ntabwo bazabikwemerera rwose, buriya nakwe uza iburayi n'amarica tukagukomera yombi,turihafi kuzakuvugkriza induru wibaze,
niyo mpamvu ushatse wagabanya gutagaguza amafranga uza inaha kutubeshya kuko ntitukuyobewe, uribuka kuri kurugamba abana babatutsi wishe uko bangana, abahutu murwanda, na congo, abatutsi
babanyamurenye wishe urazi uko bangana, uzi ibibazo ufite muri UN na HR, none se urashaka kuvuga ko ibyo byose batabizi kuburyo bazabirengaho?
ahubwo niba ushaka kureba ibyo the whole world think about you nibyo bikurikiyeho. nubwo utagirwa inama ntunagire icyo utinya nkugiriye inama wagabanya kuko nureba nabi, uzahigwa kurusha OSAMA. nimuva Geneve uzumirwa ahubwo. byinshi bizahinduka
sawa.....!!
nu ukutagira ubwenge, umugani wa kayumba guserabratinga intsinzi, wafashe igihugu hapfuye abantu bangana kuriya, fpr ntabwo yatsinze intambara, they are loser.more than 2 millions has lost their lives in 94 and congo, there is no intsinzi hejuru yimirambo ingana kuriya, hutu tutsi mushyire ubwenge kugihe, mureke guhora mwiyemera.
Muri Rusange nkurikije imyumvire nimitekerereze yanjye nirinze gukoresha amarangamutima ashingiye kubudasa namoko ya Gahutu Gatutsi nkoko biri mu bihugu byacu Rwanda na Burundi yenda Tunavuge Uganda na Kongo ndasanga ino baruwa ya Kabiri nta nenge nini nayivugaho nubwo iyambere yari yuzuye ububisha ubugome nubugambanyi bwabariya bagaragu. Kuko nasomye iya mbere ubu ngubu nkaba maze gusoma iyi ngiy ya kabiri nayo hanyuma nya kuzigereranya zose nsanze iyi ngiyi yakabiri rwose yarimo imvugo nyoroshyo kandi irimo nikinyabupfura nubwo bwose byabonekaga ko badashaka revolisiyo. Hanyuma rero kudashaka revolisiyo byo wenda ntabishyira mu ruhande rwo kuvuga ngo nuko bari abatutsi kuko ndahamya neza ko nabwo iyo bajya kuba ari bahutu ntawari kwemera gukurwa mubye kandi amashyamba ahari yabantu bari bakagombye guturamo. gusa ahangaha icyo umuntu yakagombye kureba muri ino baruwa ni mugambi igitekerezo gikuru umwami yagombaga kwisunga kugira ngo asaranganye abanyarwanda umutungo kamere wabo. Ibyo umwami rero yakoze byanyibukije Kera ba Papa bahunga mri 1972 bahungira mu Rwanda ubwo Habyarimana yigendere amahoro kuko aba faransa bavuga ngo qui vivra verra yabatwaye ajya kubaroha mu Mutara abakura iririma no mu Bugesera ngo arimo akomeza ubucuti bwe na Micombero wa nyanyasa abaturage akabica urubozo. Hakumenya ko inkoni ikubise mukeba uyirenza urugo kubera kutabona kure kubibazo byari mu Rwanda kugira ngo Habyarimana abonereho no kuba yari gufasha abarundi bakagira Revolution mu gihugu gituranyi kugira ngo habe isaranganya ry'umutungo byamuviriyemo kuva kwisi agenda nka Nyomberi. Icyo navuga aha ngaha rero revolusio yari ikenewe rwose byukuri mu Rwanda ariko nkurikije amateka yu Rwanda nize kuko ari naho navukiye kuvuga ko revolusio yari iya bahutu gusa kwaba ari ukwihenda kuko hari n' ubundi bwoko bwa batutsi bari bararenganijwe n'ingoma ya cyami kandi nabo bari bakeneye impinduramatwara hakaba isaranganya ry'umutungo kamere 'u Rwanda, ariko kubera ko abatutsi bari minoritaire (Nyamuke) byatuma amajwi yabo batutsi bake atajya hejuru ngo yumvikane noneho biboneka ko abahutu aribo bari hejuru kandi ko aribo bashaka impinduramatwara gusa. Rusange ubwo isura ya revolusio ihinduka uko nguko yitirirwa iyabahutu ariko witegereje neza wasanga revolusio yabaye mu Rwanda ari nka Rvolusio zabaye nahandi hose mu bihugu byaba Zungu zari zishingiye ahanini kuri Classe sociale La bourgoisie La noblesse et Les ouvriers. Hanyuma rero kubera ko ba Rugigana bo mwihindiri rya Independence bari bamaze kubona ko ibyo kwiyambika amakanzu bigira Abakozi bimana bibatekurukanye niko guhita bashaka guca inyuma isura ya Revolusio barayihindura binyuze muri Medias bakayita ukutariko ngo ni Revolusio Hutu bituma na babatutsi bake bari bakeneye impinduramatwara batinya icyo kijambo ngo Revolusio hutu icyaje kubyunyura rero bivaye nuko abanyarwanda batare bwatere imbere muri politike ubwo baba bisunze MDR Palime Hutu noneho umutusi yumvishije ibyo akuka umutima ati rwose revolusio natwe twari dukeneye yari revolusio Nyarwanda ntabwo yari Revolution Mputu. Ariko muri Rusange Revolusio yakorwa yari nyarwanda ahubow haba ubuswa bwo kuyiha umurongo nyirizina kugira ngo ibumbire hamwe abanyarwanda bose muri Rusange bari bakeneye Impinduramatwara. Nguko uko ibintu twagiye tubyitiranya ibindi bikatubana urusobe. Ariko Ndafite Icyizere ko Bishire bitinde Abahutu Abatwa na Batutsi ibihe bizagera ahari urwanko habe urukundo. Harakabura amahoro sekibi we utera urwanko mubasangiye uburaro nuburamuko mubasangiye igihugu basangira gupfa no kuramuka. Murakoze.
HAPPY LIBERATION DAY to you all Rwandans !!!
Ambasador Kamali wari muri Afrika yepfo ngo yirukanywe ku kazi azira ko yatindiganije gutanga amafaranga ayaha abagombaga kwica Kayumba Nyamwasa, icyo cyaha nicyo cyamuviriyemo kwirukanwa ku kazi kuko atahise akora mwisanduku ya Embassy ngo yishyure abicanyi
Erega uyu muperezida wacu nta soni agira! Buriya arashaka izindi mpamvu zo kunywa amaraso. "Akumbuye inkogoto". Ngo iyo umurozi amaze kabiri atisasiye abantu, ngo arabirwara akaremba, akongera gufata agatege iyo abuhaye nk'umwe mu nkoramutima ze, maze uyu akaza amubwira ko amaze kumugarika. Icyo gihe ngo ahita abaduka asimbuka. None rero, umwuzukuru wa Kanjogera buriya arakumbuye. Kandi rero muzi ko yararika ibihumbi, ntanezezwa na bangahe. Dore yica nka Tsunami. Ngaho genda ucyure wice. Ngo ufite abajyanama n'abaja hakurya y'amazi. Umunsi bakwitaje, abantu bose bazakwinuka. Jye inama naguha, ni uko wategura abana bawe kuzarushingana buri wese n'umucikacumu w'umuhutu/kazi cg n'umucikacumu w'umutwa/kazi: Nibigenda gutyo, bazaba bakuruse, bagitsinze cy'umutwe. Noneho n'izahehe wenda zizatinyuka zitahe.
Amakuru yamenyekanye ko Kagame nabicanyi bamaze gupanga umugambi wo kwicira abantu mu Bwongereza nahandi, aya makuru avuye ahantu hizewe aremeza ko abantu bise ko ari target ari MARARA Noble, UMULISA
Jane, GASASIRA J Bosco. ngo Rene na Musonera babaretse kubera ko byasakuje, ngo hamaze gutangwa amafaranga menshi ahabwa abantu babasomali bafite ubwenegihugu bwubwongereza hemejwe kandi ko
bagerageza kwicwa muri Winter ngo nibwo byaba byoroshye, kandi ngo hakaba havugwa ko uburyo bwahiswemo bwaba kuzabatera ibyuma ku migoroba muri Winter, ngo ariko habonetse nubundi buryo byaba
byiza.
Ubu rero ngo igikuru ni ukumenya cyane inshuti nabakorana nabo bantu cyane.
Aya makuru yizewe cyane, nkaba nsaba umuntu wese waba azi nomero zaba bantu kubaburira cyane, birinde inshuti zabo bazigenzure cyane kandi birinde imigoroba,
NYABUNEKA UWABA AZI NOMERO ZABA BANTU YABABWIRA KARE, AMARASO YABANYARWANDA YAMENETSE ARAHAGIJE. IBI BYATURUTSE KU NAMA YAKOZWE MWIBANGA YIGA KURI MSG ZIRI KURI YOU TUBE HAMWE NIZINDI NYANDIKO, AHO UMULISA JANE YAMAGANA ITORERO.
NYABUNEKA NYABUNEKA NYABUNEKA MWIRINDE MWIRINDE CYANE MWIRINDE CYANE.
susuruka.com
njye ndabona inkuru nk iyi nta kindi igamije uretse kutuzanamo AMACAKUBIRI mujye mushyira inkuru ku rubuga rwanyu zidufitiye akamaro
Ariko ndabona nta kibi aba basaza bavuze. Wowe wakwemera kunyagwa nta mpamvu? Ese ababa babizi wa mugani kuki batagabiraga ba nyakujya ahadatuwe hakiri amasambu?
Uru rwandiko ndabona atarirwo rwari kuba urwitwazo n'ubundi umugambi bari bawuryamanye.
Murakoze murakarama! Ibyo musezeranye mubitugezaho! Uru rwandiko rurumvikana kandi mwerekanye aho mwarukuye! Burya tuzira kudasoma!
Ariko se aba basaza bandikaga batya bandikira umwami w'i Rwanda! Bari baragabiwe na nde ngo bagire imvugo imeze gutya? Ubwo se mu biganiro byabo n'abagererwa babo byagendaga bite?
Ngo Revolisiyo ntiyari kuba? Kutayitabira kwari ukuba uwirengagije umwuka wari mu gihugu nuko bamwe bashaka kuryamira abandi! Ubu se bwo ntishobora kuzabaho??? Murambwire!
Abanditsi ba Le prophète murakoze...ubwo tuzaganira no kuri iyi nkuru!


text:
Kureba Amanota y’Ikizami cya Leta yasohowe na Rwanda Education Board (REB) / Check for National Examinations Results from Rwanda Education Board (REB)
Kureba amanota wabonye mu kizamini cya Leta hari uburyo bubiri:
- Kuri Interineti
- Kuri Telefone
1. Kuri Interineti
Kureba amanota y’ikizamini cya Leta cy’amashuri abanza, icyiciro rusange cyangwa se Abarangije ubumenyi rusange ukoresheje Interineti kurikiza ibi bikurikira:
1) KANDA KURI AHA UREBE RESULT
2) Mu kaboko k’iburyo, reba ahanditse “Search Results”
3) Hitamo icyiciro umunyeshuri yakoreye ikizamini (P6, S3 cyangwa S6)
4) Munsi yaho ahanditse “Registration No” wandikemo Code (inomero iranga umunyeshuri)
5) Emeza ukanda kuri Enter kuri clavier cyangwa se ukande ku gashushanyo ka loupe ukoresheje souris.
2. Kuri Telefone abarangije amashuri abanza, icyiciro rusange cg ubumenyi rusange
Kureba amanota y’ikizamini cya Leta cy’amashuri abanza, icyiciro rusange cyangwa se Abarangije ubumenyi rusange ukoresheje Telefone kurikiza ibi bikurikira:
1) Andika SMS : S6+Code (inomero iranga umunyeshuri) cg S3+Code cg se P6+Code
2) Ohereza kuri 489
Urugero:
Adika P603030902020 wohereze kuri 489
Adika S30101010OLC028 wohereze kuri 489
Adika S604055MEG017 wohereze kuri 489
3. Kuri Telefone abarangije mu myuga n’ubumenyingiro
1) Hamagara *702*1#
2) Hanyuma ukurikize amabwiriza
Iyo ugize ikibazo uhamagara umurongo utishyurwa 4848
4. Abarangije inderabarezi
Abarangije inderabarezi bo bashobora kureba amanota yabo kuri www.ur.ac.rw, hanyuma ukareba ahanditse College of Education.


text:
Huye: abayobozi bo ku rwego rw’imidugudu b’intangarugero barahembwe
Iyo uwakoze neza ashimwe bimuha imbaraga zo gukomerezaho ndetse bigatuma n’abatakoraga neza bikubita agashyi. Ni muri urwo rwego muri uku kwezi kw’imiyoborere myiza, Akarere ka Huye kageneye amagare abayobozi b’imidugudu, abamamazabuhinzi ndetse n’intore babaye intangarugero.
Abahembwe bose hamwe ni 42, bakaba baratowe mu Mirenge 14 igize Akarere ka Huye, nyuma yo kugereranya ibikorwa by’abayobora imidugudu, abamamazabuhinzi ndetse n’intore mu midugudu yose yo mu mirenge igize aka Karere.
Uwitwa Gahongayire Anysie wo mu Murenge wa Ruhashya, avuga ko kuba yabonye ibi bihembo abikesha imirimo akora kuva mu mwaka wa 1995. Yagize ati “nshinzwe kurwanya ihohoterwa, nkumira amakimbirane, ndi nkundabana, ndi umukangurambaga w’ubuhinzi mu rutoki no mu bigori, mu turima tw’igikoni ndi umureberwaho aho ntuye. Ndi umuhinzi mworoziâ€.
Kamizikunze Theoneste we ni umuyobozi w’umudugudu w’Agateme mu Murenge wa Tumba. Avuga ko mu mudugudu we bakoze akarima rusange k’icyitegererezo, batera ibiti by’imbuto ziribwa 13 ku muhanda w’umudugudu aho bita intashyikirwa.
Akomeza agira ati “Mu kwitabira ubwisungane mu kwivuza, mu mezi atatu ya mbere yonyine twari tugeze ku rugero rwa 90%. N’ubwo na n’ubu tutaragera ku 100%, kugeza ubu turi aba mbere mu kwitabira mituweriâ€.
Na none kandi, ngo muri uyu mudugudu ni ho umugoroba w’ababyeyi ukora neza. Ibi ngo babikesha ko badahura ngo baganire nk’ababyeyi gusa, ahubwo ko amatsinda y’ibiganiro yahujwe n’ayo kugurizanya.
Bishimiye ibihembo
Anysie ati “ikinshimishije cy’ibi bihembo ni uko bagenzi banjye nibabona ko nahembwe na bo bazajya bagira umwete wo kwitabira gukora ibyo dusabwa n’abayobozi. Babonaga ukuntu nitanga ndi n’umuntu umwe mu rugo, bakavuga ngo uriya ni imburamukoro. Ubu rero na bo bazagira ishyari ryiza kugira ngo bazagere ku bihembo.â€
Theoneste we ati “iyo ukoze igikorwa Leta ikagushimira, n’iyo yaba seretifika (certificate) atari igare, uba wumva ko biri mu gaciro ko gushima. Iri gare sinavuga ko nzaryifashisha mu kazi kuko umudugudu nyobora ari mu to cyane, ariko nzajya ndyifashisha muri siporo. Icyo gihe n’abandi bayobozi bazabona ko ari ishimwe muri bya bikorwa umuntu yagiye akoraâ€.


text:
ISOMO RYA MBERE
Mwene Siraki (Sir 36, 1.4-5a.10-17)
1Tubabarire witegereze, Mutegetsi, Mana ya byose, maze amahanga yose uyasakazemo igitinyiro cyawe, 4kugira ngo bamenye nk’uko natwe twamenye, ko nta Mana yindi ibaho itari wowe, Uhoraho. 5aErekana ibimenyetso bishya, ukore ibindi bitangaza. 10Korakoranya imiryango yose ya Yakobo, uyisubize umurage wabo nk’uko byari bimeze mbere. 11Uhoraho, babarira umuryango witiriwe izina ryawe, ari wo lsraheli wigiriye nk’uburiza bwawe. 12Girira impuhwe Yeruzalemu, umurwa wawe mutagatifu, yo wahisemo ngo uyigire uburuhukiro bwawe. 13Kwiza muri Siyoni ibigwi by’ibikorwa byawe byahebuje umuryango wawe uwusesekazeho ikuzo ryawe. 14Rwanirira abo wagize aba mbere mu biremwa byawe, wuzuze ibyahanuwe mu izina ryawe. 15Uzahembe abakwizeye, n’abahanuzi bawe babe abanyakuri. 16Uhoraho, umva isengesho ry’abagutakambira, ukurikije umugisha Aroni yahaye umuryango wawe, 17bityo abatuye isi bose bamenye ko uri Uhoraho, ukaba n’lmana.
ZABURI (Zab 79 (78), 8,9,11,13)
Inyik/Nyagasani, utugaragarize urumuri dukesha imbabazi zawe.
Ntuduhore ibicurnuro by’abasekuruza bacu,
udusanganize bwangu impuhwe zawe,
Kuko tugeze ahaga!
Dutabare Mana y’agakiza kacu,
Ugiriye ikuzo ry’izina ryawe;
Turokore maze utubabarire ibyaha byacu,
Ugiriye izina ryawe.
Wumvane impuhwe amaganya y’ababoshye;
wowe ufite ubushobozi,
umenye ubuzima bw’abaciriwe urwo gupfa.
Naho twebwe, umuryango wawe, ubushyo wiragiriye,
Tuzakuririmbire ibisingizo iteka,
mu mbyaro zose twamamaze ikuzo ryawe.
IBANGONDIRIMBO RIBANZIRIZA IVANJILI (Mk 10,45)
Alleluya Alleluya.
Umwana w’umuntu yazanywe no gukorera abandi,
no gutanga ubugingo bwe ngo bube incungu ya benshi.,.
Alleluya.
IVANJILI
Mariko (Mk 10,32-45)
Muri icyo gihe, abigishwa 32bari mu nzira bazamuka bajya i Yeruzalemu, Yezu abarangaje imbere. Bari bahagaritse umutima, n’abari babakurikiye bari bafite ubwoba. Yongera kwihererana ba Cumi na babiri iruhande rwe, ababwira ibigiye kumubaho ati 33 «Dore tuzamutse tujya i Yeruzalemu, kandi Umwana w’umuntu agiye kugabizwa abatware b’abaherezabitambo n’abigishamategeko; bazamucira urubanza rwo gupfa, maze bamugabize abanyamahanga. 34Bazamushinyagurira, bamuvunderezeho amacandwe, bamukubite, bamwice, ariko nyuma y’iminsi itatu azuke.»
35Nuko Yakobo na Yohani, bene Zebedeyi, begera Yezu baramubwira bati «Mwigisha, turashaka ko udukorera icyo tugiye kugusaba.» 36Arababaza ati « Murashaka ko mbakorera iki?» 37Baramusubiza bati «Uraduhe kuzicarana nawe, umwe iburyo, undi ibumoso mu ikuzo ryawe.» 38Yezu arababwira ati «Ntimuzi icyo musaba. Mushobora se kunywera ku nkongoro nzanyweraho, cyangwa se guhabwa batisimu nzahabwa?» 39Baramusubiza bati «Turabishobora!»Yezu arababwira ati«Koko inkongoro nzanyweraho muzayinywesha, na batisimu nzahabwa muzayihabwa; 40naho ibyo kwicara iburyo bwanjye cyangwa ibumoso bwanjye si jye ubitanga bizahabwa ababigenewe.»
41Abandi uko ari icumi babyumvise, batangira kurakarira Yakobo na Yohani. 42Yezu arabahamagara, arababwira ati «Muzi ko abahawe kugenga amahanga bayagenga uko bashatse, kandi ko abatware bayo bayategekesha agahato. 43Kuri mwebwe rero si ko bimeze. Ahubwo ushaka kuba mukuru muri mwe, ajye yigira umugaragu wanyu, 44maze ushaka kuba uwa mbere yihindure umucakara wa bose. 45Dore n’Umwana w’umuntu ntiyazanywe no gukorerwa, ahubwo yazanywe no gukorera abandi, no gutanga ubugingo bwe ngo bube incungu ya benshi.»


text:
Papa yanenze abakire bake bahisha ubukungu abakennye ubwo yasuraga agace gatuwe n’abakennye mu nkengero z’umujyi wa Nairobi.
Papa abwira imbaga y’abantu yari yaje kumwakira ahitwa Kangemi yagize ati : “ibi byatewe na ba nyamuke bagundira ubutegetsi n’umutungo, bikunda bagasesagura, igihe benshi biyongera bahunga bajya ahari umwanda mu nkengero z’umujyi.”
Papa Francis, wasuye aka gace nk’ikintu cy’ingenzi mu minsi itatu y’uruzinduko mu bihugu bitatu by’Afurika, yanenze bikomeye ivangura riba mu mijyi.
kuririmba n’impundu ngo byamusanganiye kuri uyu wa Gatanu taliki ya 27 ugushyingo 2015, ubwo yagendaga aramutsa abantu mu muhanda unyura mu Nyanja y’amazu asakaje amadebe.
Papa yakomeje agira ati “ ndihano kuko nshaka ko mumenya ko ntirengagiza ibyishimo no kwizera kwanyu, ibibazo n’agahinda kanyu. Mbona ingorane muhura nazo buri munsi. Ni gute ntakwamagana ikandamiza mugirirwa?”
Papa yanenze kuba ntabikorwaremezo na serivisi z’ibanze abo bakene bahabwa, harimo kubura za ruhurura, amashanyarazi, imihanda myiza , amashuri n’amavuriro.
Papa yongeyeho ati“ ibi ni ingaruka z’ubukoloni bushya… ibihungu bishyirwaho igitutu cyo gukoresha politiki ishingiye ku muco wo gusesagura.”
Papa yakomeje agira ati : “uku kutitabwaho no kugirirwa nabi bikorerwa ibice bikennye biba bibi kurushaho iyo ubugizi bwa nabi bwiyongereye imitwe y’abagizi ba nabi, ikorera inyungu za politiki n’izubukungu, ikagira abana n’urubyiruko ibikoresho muri business zabo zuje ubugome.” Yagaragaje umwihariko w’abagore mu kubumbira hamwe iyi miryango.
Papa yashimiye ubutwari aba bagore bagira barinda abahungu n’abakobwa babo ibibi nk’uko bitangazwa n’ikinyamakuru The New Vision.


text:
RGB ivuga ko byagaragaye ko usanga mu turere tumwe na tumwe hari ibintu bitandukanye byakozwe, ugasanga bikurura abafatanyabikorwa baza kunganira mu iterambere ry’akarere nyamara wagera mu kandi ugasanga hari bake.
Mu nama yahuje RGB n’ Ihuriro ry’abafatanyabikorwa mu iterambere ry’uturere (JADF) kuva ku wa 24 kugeza ku wa 25 Ugushyingo, Umuyobozi Mukuru wa RGB, Prof Shyaka Anastase, yasabye uturere gusangira udushya kugira ngo imbaduko y’iterambere izamukire rimwe mu gihugu hose.
Yagize ati “Hari uturere turi hirya no hino mu gihugu tumaze kugaragaza ko dufite udushya, ibyo byiza tubisangize abandi ku buryo mu minsi iri imbere JADF z’uturere twose zizaba zikora kimwe kandi zifite uburyo bw’imikorere buri hejuru. Kuki mu karere runaka usanga abafatanyabikorwa bishimira gukorera muri aka karere? Ni iki gihari ku buryo kitashyirwa n’ahandi? Ngira ngo abantu bagakwiye gusangira utwo dushya.”
Prof. Shyaka yanaboneyeho gusaba abatanyabikorwa bagira uruhare mu iterambere ry’uturere kujya bazana gahunda zigamije kuzamura imibereho n’iterambere ry’umuturage.
Uko gusangira udushya k’uturere dutandukanye, bishobora kugira icyo bimarira uturere nkuko Umuyobozi wungirije ushinzwe ubukungu mu karere ka Nyaruguru, kavugwaho kuba 20% y’ibikorwa by’iterambere kagezeho byaragizwemo uruhare n’atafanyabikorwa, yasangije abandi uburyo bakorana na bo mu kubateza imbere.
Rusizi Antoine yagize ati “ Turabanza tukicara, tukereka abafatanyabikorwa bacu ahari ikibazo maze bakatubwira icyo bazadufasha, twe tugenda dushyira abaterankunga mu matsinda bitewe n’ibyo bakora maze bakamenyana, niba ari abatera inkunga mu by’ubuzima bose tukabashyira hamwe.”
Muri iyo nama yari igamije kureba icyakorwa ku buryo hahuzwa ibikorwa n’abafatanyabikorwa hagamijwe iterambere, RGB yavuze ko icyatuma iterambere rirushaho kugerwaho ari uko ababifitemo uruhare bose bakwiye kwicara bakaganira ndetse bagahana n’amakuru ku gihe n’umufatanyabikorwa akakirwa neza uko bikwiye.


text:
Umunyamideli Huddah Monroe umaze kwamamara muri Kenya, ubu agahinda ni kose nyuma y’uko aherutse kwibagisha amabere atanze akayabo k’amadori asaga ibihumbi 10.
Umunyamideli Huddah Monroe umaze kwamamara muri Kenya, ubu agahinda ni kose nyuma y’uko aherutse kwibagisha amabere atanze akayabo k’amadori asaga ibihumbi 10.
Uyu mukobwa ukunze kuvugwaho akajagari mu rukundo, mu minsi ishize ni bwo yumvikanye yigamba ko akubutse muri Leta Zunze Ubumwe za Amerika mu gikorwa cyo kongeresha amabere ye.
Ikinyamakuru nairobinews kivuga ko nyuma yo kuyabagisha yatangiye kwicuza icyo yabikoreye, ariko ku rundi ruhande agatunga agatoki umusore bakundanaga ko ari we wamushutse.
Aganira n’itangazamakuru mu minsi ishize, Huddah yatangaje ko ubusanzwe mu muryango wabo batagira amabere manini, ariko ngo bitewe n’uko umusore bakundanaga yakundaga amanini yamusabye kuyongeresha maze ku bwo kwanga kumubabaza arabikora.
Yagize ati ”Ubusanzwe mu muryango wacu ntitugira amabere manini kuko bose usanga bagira mato, gusa njyewe maze kwiyakira uko ndi kose kuko nta kindi nakora.”
Yakomeje agira ati ”Kugira amabere manini nabitewe n’umusore twakundanaga kuko yarayakundaga, nanjye kuko namwemeraga nanzuye ko ngomba gukora ibishoboka byose nkamushimisha. Sinatekerezaga ko nagira icyo mpindura ku mubiri wanjye ariko yatumye mbikora.”
Yunzemo ati ”Nyuma yaho twaje gutandukana kuko numvaga ntangiye kumusarira ndetse sinzongera, ahubwo icyo ngiye kwitaho ni ibikorwa byanjye by’ubucuruzi.”
Uyu munyamideli akunze kuvugwaho ubusambanyi no guhinduranya abasore bakundana, akunze no gushishikariza abakobwa bagenzi be kudaheranwa n’ubukene kandi bafite igitsina.
Muri Werurwe uyu mwaka mbere ho gato yo kwibagisha amabere, ni na bwo yavuze ko akunda igitsina cye kurusha ibindi bice by’umubiri we.
Mu mwaka wa 2014 ni bwo Huddah Monroe yahagarariye igihugu cya Kenya mu irushanwa rya Big Brother Africa, icyo gihe yanenzwe kuba ashishikariza abandi bakobwa ngo bakoreshe igitsina cyabo mu gushaka indonke aho kwirirwa basabiriza.
Ndacyayisenga Fred
Ibitekerezo
Ngewe nushakire umukobwa cg umugore badafite abagabo cg ishuti bashaka ubaba hafi bakaba bakunda imibinano munzabiyina cyane batuye ikigali cg yiyemeje kujya ama tick yokuza aho ari igihe cyose ntarabona akazi amamagare 0781733889 Kanda hano umusubize
Umva musore cg mugabo ibyo ntacyo bimaze ntanyungu uzabonamo uretse gupfa nabi; nukuri ihangane usabe IMANA izaguhe uwawe mugore reka kwijya mucyobo ukireba kuko ntawuzakigukuramo wakigezemo.urakoze niba ibyo nkubwiye ubikurikiza Kanda hano umusubize
Wamukobwawe uri kazihagarira waretse ubusambanyi koko ubwo nasome wabonye umva uwo nkunda ndamucyaha pe isubireho ufate umwanzuro Kanda hano umusubize
Wamukobwawe Ntabyawe Pe Kanda hano umusubize
hhh bury nuzakor ikint kizatum wicuz mubuzim kk sibyiz kd kunugan umunt akund ikimufitiy akamar Kanda hano umusubize
Koma ana sema muswahili Kanda hano umusubize
Koma ana sema muswahili Kanda hano umusubize
Wamukobwawe Uri Igicucu. Ubusemuracyakundana? Kanda hano umusubize
Umuntu akunda ikimufitiye akamaro, jye rero ndumva ntamuveba niba igitsina kimutunze. Jye nkunda umutwe wanjye kuko akazi nkora nkoresha ubwenge. Kanda hano umusubize


text:
Gakenke: Inama y’umutekano yafashe ingamba zo gukumira ibyaha
Inama y’umutekano yaguye yateranye kuri uyu wa kane tariki 28/02/2013 yarebye uko umutekano uhagaze muri rusange n’ibyaha byabaye muri uku kwezi kwa Gashyantare ifata ingamba zo kubikumira.
Muri uku kwezi kwa kabiri habaye ibyaha 11 birimo guta abana, gutema amatungo, ubujura bw’amatungo no kugerageza kwiyahura.
Inama y’umutekano yasabye ko abakobwa bata abana babyaye batabifuza,  bakwirinda inda z’indaro no kwigirira icyizere cy’ubuzima bakarera abo bana babyaye. Iki kibazo cyaganiriwe nyuma y’uko hari uruhinja rw’icyumweru kimwe rwatoraguwe mu Kagali ka Taba, Umurenge wa Gashenyi.
Ku kibazo cy’amatungo atemwa n’abantu batazwi, abitabiriye inama banzuye ko ayo matungo azajya yishyurwa n’abaturage batuye muri uwo mudugudu byabereyemo mu gihe ababikoze batamenyekanye.
Muri iyo nama hagaragajwe inka zibwa mu mirenge y’Akarere ka Burera zikagurishwa mu isoko ry’amatungo y’Umurenge wa Kivuruga. Ngo izo nka zishorerwa nijoro zikagera mu Kivuruga nta muntu ukomye mu nkokora abo bajura kuko nta marondo akorwa. Abanyamabanga nshingwabikorwa b’imirenge basabwe gukaza amarondo kuko ari yo azaca ubwo bujura.
Umuyobozi w’Akarere ka Gakenke wungirije ushinzwe Ubukungu, Imari n’Iterambere, Uwitonze Odette,  yakanguriye abanyamabanga nshingwabikorwa b’imirenge kongera imbaraga mu gutanga ibyangombwa by’ubutaka no gutuza abaturage mu mudugudu.
Mu Kwezi kwa Gashyantare, habaye ibyaha bigera kuri 11 bikaba byariyongereye ugereranyije n’ukwezi kwa Mutarama kuko habaruwe ibyaha umunani.


text:
ISOMO RYA MBERE
Isomo ryo mu gitabo cy’Umuhanuzi Amosi (Am 9, 11-15)
Uhoraho aravuze ati 11“Muri iyo minsi, nzegura inzu ya Dawudi yari igiye kugwa, nzasane ibyuho byayo, nzegure ahari harasenyutse; nzayihagarika nyisubize uko yahoze kera, 12ku buryo bazategeka udusigisigi twa Edomu n’utw’amahanga yose yamenye izina ryanjye. Ibyo ni Uhoraho ubivuze, ari na we uzabikora. 13Ngiyi iminsi iraje – uwo ni Uhoraho ubivuze – maze umuhinzi n’umusaruzi bakurikirane, umwenzi w’imizabibu azakurikirane n’uyibiba, divayi iryoshye izakwira ku misozi, buri murenge uyiyame. 14Nzagarura umuryango wanjye Israheli, bazubake imigi yari yarashenywe maze bayituremo, bazahinge imizabibu bayinywemo divayi, bahinge imirima maze barye ibyezemo, 15nzabagarura iwabo bakomere, ntibazongera kuvanwa ukundi mu gihugu cyabo nabahaye.” Uwo ni Uhoraho, Imana yawe, ubivuze.
ZABURI (Zab 85 (84), 9, 11-12, 13-14)
Inyik/ Nyagasani, Mana y’amahoro, uduhurize mu rukundo rwawe.
Ndashaka kumva icyo Uhoraho Imana avuze;
aravuga iby’amahoro y’umuryango we n’abayoboke be,
bapfa gusa kudasubira mu busazi bwabo !
Impuhwe n’ubudahemuka byarahuriranye,
ubutabera n’amahoro birahoberana.
Ubudahemuka buzamera busagambe ku isi,
maze ubutabera bubururukireho buva mu ijuru.
Uhoraho ubwe azabaha ihirwe,
maze isi yacu izarumbuke imbuto.
Ubutabera buzamugenda imbere,
n’intambwe ze zigaragaze inzira.
IBANGONDIRIMBO RIBANZIRIZA IVANJILI (Hish 19, 7.9)
Alleluya Alleluya
Nitwishime tunezerwe kubera Isezerano rishya :
hahirwa abatumiwe mu bukwe bwa Ntama !
Alleluya
IVANJILI
+ Matayo (Mt 9, 14-17)
Muri icyo gihe, 14abigishwa ba Yohani basanga Yezu, ni ko kumubaza bati “Ni iki gituma twebwe n’Abafarizayi dusiba kurya, naho abigishwa bawe ntibasibe ?” 15Yezu arabasubiza ati “Birakwiye se ko abakwe bagira ishavu bakiri kumwe n’umukwe ? Ariko hazaza igihe umukwe azabavanwamo, ni bwo bazasiba. 16Ntawe utera igitambaro gishya ku mwenda ushaje, kuko icyo kiremo cyakurura uwo mwenda ukarushaho gucika. 17Nta n’ushyira divayi nshya mu masaho ashaje, naho ubundi amasaho yasandara, divayi ikameneka, kandi na ya masaho akaba apfuye ubusa. Ubusanzwe bashyira divayi nshya mu masaho mashya, byombi bikarama.”


text:
Mu ndwara ziyongereye harimo impiswi,inzoka n’indwara z’uruhu nk’ubuheri,ise n’izindi nk’uko bivugwa na Hategekimana Sylvestre ushinzwe gukurikirana ibikorwa by’ubuzima i Nyamagabe.
Yagize ati “Muri Mutarama-Gashyantare-Werurwe abarwaye impiswi bagera ku 1400, muri Mata-Gicurasi-Kamena bagera ku 2000. Abarwaye inzoka bavuye ku bihumbi 11 bagera ku bihumbi 13 na 500 muri ayo mezi.”
Indwara z’uruhu nk’ubuheri, ise n’izindi ngo bavuye ku barwayi 3600 bagera kuri 4500.
Hategekimana avuga ko kudakaraba intoki, umubiri, isuku nke ku myambaro,ubwiherero n’aho abantu baba ari byo byatumye iyo mibare igenda yiyongera.
Bitewe n’izo mpamvu Hategekimana akaba ashishikariza abaturage kwita ku isuku cyane cyane bakaraba intoki n’umubiri neza ndetse bita ku isuku mu ngo no ku myambaro kuko ari bwo bazagira ubuzima buzira umuze.
Abavugwaho ikibazo cy’umwanda batanga impamvu zigitera.
Sibomana agaruka ku mibereho ya buri munsi ijyana n’akazi bakora usanga biba bitoroshye gukaraba intoki. Gusa anavuga ko ngo hari n’abatabyitaho.
Ati “icya mbere hari ukutabyitaho, icya kabiri, iyo umuturage abonye icyo kurya ahanini aba atari mu rugo. Ntiyavuga ngo agiye gukaraba,hari igihe haba hatari n’amazi.”
Yungamo ati “iyo umuhinzi ari mu kazi ko guhinga aba akorakora ifumbire,ibyatsi,hari ubwo haba hari ibijumba cyangwa imyumbati ugakura, ugatonora, ugahita uhekenya udakarabye. ”
Yagarutse no ku bakora akandi kazi nk’ababumba amatafari, abacuruza n’abandi.
Ati “hari igihe ujya kubona ukabona avoka irahise, hari n’ubucuruzi bukorerwa ku dutaro mu ndobo.
Umuntu ukora akazi nk’ako iyo abonye amandazi ahise aragura agahita arya adakarabye nta mazi aba ari aho.”
Ibyo byose akabibona nk’umwanda wateza indwara.
Mukamusoni avuga ku bagore bo mu cyaro, biba bitoroshye kuko hari aho bisaba ko ajya guhinga yaba ari nko mu murima bikamusaba guhita aha umwana ibere. Bikaba bitoroshye gukaraba.
Mu ngamba zashyizweho harimo ko abahagarariye abandi mu midugudu, utugari n’imirenge bazajya bajya mu ngo bashishikariza abaturage kwita ku isuku muri rusange.


text:
Kuba hari abahinzi bejeje ibigori byinshi mu karere ka NYAGATARE hakaba naho isoko ritaraboneka ngo ntibizaba impamvu yo gutuma badakomeza gushyira ingufu mu guhinga icyo gihinwa kihera cyane.Mu murenge wa TABAGWE umwe mu yigize ako karere ubu ngo barategura imirima kugirango ikirere nikimera neza,kuko ubu naho hari impeshyi nkahandi mu gihugu bazabe bariteguye.Radio IZUBA yavuganye na Bwana SAM BAGUMA,umunyamabanga nshingwabikorwa wakagali ka NYABITEKERI muri uwo murenge wa TABAGWE avuga ko uburwose abaturage barimo gutegura imirima,akavura nigatonyanga ngo bazahingire igihe.
Ku birebana nisoko ku musaruro wejejewe mu gihe cyihinga gishize,abaho i NYABITEKERI bose ngo ntibashoboye kubona isoko ariko bakibutswa ko niyuo uhinze ukeza wihaza ntuhure ninzara kandi nibyo bitabonewe isoko bikaba bigomba guhunikwa.Uwo muyobozi asaba abo ayoboye ko barangwa no gukunda umurimo kandi bakawukora unoze.
Titien MBANGUKIRA


text:
ISOMO RYA MBERE
Isomo ryo gitabo cy’Umuhanuzi Yeremiya (Yer 31, 1-7)
1Icyo gihe – uwo ni Uhoraho ubivuze – nzaba Imana y’Imiryango yose ya Israheli, na yo izambere umuryango. 2Uhoraho avuze atya: Umuryango warokotse inkota mu butayu wangizeho ubutoni. Isrageli igiye kwiruhutsa. 3Uhoraho yambonekeye mu gihugu cya kure agira ati “Nagukunze urukundo ruhoraho, kandi ubudahemuka ngufitiye ni bwo butuma nkwiyegereza. 4Ndashaka kukubaka bundi bushya, kandi koko uzubakwa, wowe mwari Israheli. Uzasubirana ingoma zawe, maze ushagarwe n’abantu bari mu birori. 5Uzongera utere imizabibu ku misozi ya Samariya, kandi abazaba bayihinze babe ari na bo bayisarura.” 6Koko hateganyijwe umunsi abarinzi bazatera hejuru ku musozi wa Efurayimu, bagira bati “Duhaguruke ! Tuzamuke i Siyoni; dusange Uhoraho Imana yacu.” 7Uhoraho avuze atya : Nimuvugirize Yakobo impundu z’ibyishimi, nimwakirane amashyi y’urufaya umutware w’amahanga ! Nimwiyamire, mwishime mugira muti “Uhoraho yakijije umuryango we, agasigisigi ka Israheli !”
INDIRIMBO (Yeremiya 31, 10, 11-12ab, 13)
Inyik/ Uhoraho, kiza umuryango wawe.
Mahanga yose, nimwumve ijambo ry’Uhoraho,
muryamamaze mu ntara za kure mugira muti
« Uwatatanirije Israheli impande zose arayikoranije,
azayirinda nk’uko umushumba arinda ubushyo bwe. »
Uhoraho yacunguye Yakobo aramuharanira,
kandi amugobotora mu maboko y’umunyembaraga.
Bazaza batera indirimbo z’ibyishimo ku musozi wa Siyoni ;
bahadendeze basanga ibyiza by’Uhoraho.
Ubwo inkumi zizabyina zidagadure,
kimwe n’abasore n’abasaza.
Umubabaro wabo nzawuhinduramo ibyishimo, mbakomeze,
abagowe mbahe kwidagadura.
IBANGONDIRIMBO RIBANZIRIZA IVANJILI (Zab 146 (145), 7.9)
Alleluya Alleluya.
Uhoraho arenganura abapfa akarengane,
Uhoraho arengera abavamahanga.
Hahirwa umuntu umwiringira !
Alleluya.
IVANJILI
+ Matayo (Mt 15, 21-28)
Muri icyo gihe, 21Yezu yerekeza mu karere k’i Tiri n’i Sidoni. 22Nuko umukanahanikazi ava ku nkiko z’icyo gihugu, atera hejuru ati “Mbabarira Nyagasani, Mwana wa Dawudi ! Umukobwa wanjye yashegeshwe na roho mbi !” 23Ariko Yezu ntiyagira icyo amusubiza. Nuko abigishwa baramwegera, baramwinginga bati “Mwirukane kuko adusakuza inyuma.” 24Ariko we arabasubiza ati “Nta handi noherejwe, kereka mu ntama zazimiye zo mu muryango wa Israheli.” 25Ariko uwo mugore aramwegera, aramupfukamira avuga ati “Nyagasani, ntabara !” 26Aramusubiza ati “Ntibikwiye gufata umugati w’abana ngo uwujugunyire ibibwana.” 27Umugore na we ati “Ni koko Nyagasani, ariko n’ibibwana birya utuvungukira tugwa aho ba shebuja bafunguriye.” 28Nuko Yezu aramusubiza ati “Wa mugore we, ukwemera kwawe kurakomeye; nibikumerere uko ubishaka !” Ako kanya umukobwa we arakira.


text:
Iyi mvura ivanzemo urubura n’umuyaga mwinshi yaguye mu mugoroba w’uyu wa Mbere tariki ya 21 Ugushyingo, ikamara iminota itageze kuri 30, ariko igasenya inzu zisaga 30 ikangiza na hegitari umunani z’imirima yari ihinzemo imyaka.
Umukozi w’Umurenge wa Kaduha, ushinzwe imari n’ubutegetsi, Mpamyukuri Sauveur yatangarije IGIHE ko iyo mvura yaguye mu gihe gito ariko ikangiza byinshi nubwo nta muntu wari watangazwa ko yaba yahasize ubuzima.
Yagize ati “Ni imvura yaguye nko mu minota 25 gusa, ariko hangiritse ibintu byinshi, inzu 11 zavuyeho ibisenge, izindi 21 ziri mu mudugudu wubakiwe abarokotse Jenoside zirasakambuka, hari n’imirima na yo yangiritse.”
Yakomeje avuga ko hangiritse hegitari ebyiri zari zihinzemo ibirayi, na hegitari eshatu zari zihinzemo ibigori.
Ubuyobozi bw’Umurenge wa Kaduha, ku bufatanye n’izindi nzego nk’iz’umutekano, burimo bakora ubutabazi bw’ibanze burimo no gushakira amacumbi abasizwe iheruheru n’ibyo biza by’imvura n’umuyaga, mu gihe hagitegerejwe ubufasha bwatuma abo baturage bahita basanirwa inzu zabo bagasubira mu byabo.
Kugeza ubu bamwe bacumbikiwe mu nyubako y’ibiro by’Umudugudu wa Bamba mu Kagari ka Kavumu.